Evrokup: Partizan doživio četvrti poraz – mojKontakt portal – Radio Televizija Kontakt\nIpak, crno-bijeli uspevaju da izjednače u finišu, da odbrane napad na koš zaostatka, ali bez prave ideje u posljednjem napadu, Milenko Tepić nije uspio da pogodi trojku za pobjedu. Partizan ima samo teoretske šanse da izbori Last 32 fazu.\nObećavao je početak Partizana u Volgogradu, crno-bijeli su lako poveli 10:4, ali su tada stali. Predvođen Amerikancima Krasnij Oktjabar pravi seriju 11:0 i preokreće rezultat, iako se oslanjao uglavnom na šut za tri poena.\nIpak, polovinom posljednje četvrtine crno-bijeli koriste pad u igri domaćina pa smanjuje na samo koš zaostatka, odbranom i dobrim skokom su izborili posljednji napad za produžetak ili pobjedu, ali bez tajm-auta nije bilo ideje u završnici pa je Tepić pokušao trojkom da riješi meč, nažalost nije bio uspješan.\nTim iz Volgograda je predvodio Rendi Kalpeper sa 13 poena, 12 je postigao Anton Ponkrašov uz 4 asistencije, dok je 10 uz 8 skokova imao Romeo Trevis.\nPartizan je opet loše šutirao (20/47 za dva, 3/15 za tri) i djelovao bezidejno u napadu (17 izgubljenih lopti), pa nije mnogo pomogla kontrola skoka (37-25).\nPartizan sada ima četiri poraza iz isto toliko mečeva, dok ruski klub ima polovičan učinak. U prvom meču grupe E, Lijetuvos Ritas je u derbiju kola pobijedio Banvit 92:80, dok se u srijedu uveče sastaju Asesoft i Hapoel.\nPočetak meča obilježili su domaći navijači koji su skandirali: “Kosovo je Srbija”, a na tribinama je transparent “Rusi i Srbi braća zauvijek” na oba jezika, javlja B92.


“Spajanje Crnogorske komercijalne (CKB) i Societe generale banke Montenegro je početak aktivnosti sa ciljem da Crna Gora postane finansijski centar u regionu i da se, između ostalog, iskoristi prednosti evra kao valute,” ocenio je bankarski ombudsman Halil Kalač za crnogorske medije.\nKalač je kazao da je kroz kupovinu, odnosno spajanje, evidentan proces jačanja CKB, bez obzira što taj poslovni potez prate izvjesni rizici zbog kojih se mora izabrati odgovarajući način zaštite.\n“Kupovina Societe generale od CKB-a treba da donese veći obim poslovanja, a to podrazumeva veći broj zaposlenika, veći porez za državu kao i veći broj finansiranih projekata za otvaranje novih radnih mesta. To su benefiti za državu i naš ekonomski sistem. Takvi procesi dovode i do jačanja bankarskog sistema, naravno, uz zaštitu protiv monopolskog poslovanja”, smatra Kalač.\nCentralna banka (CBCG) je sredinom maja odobrila spajanje tih banaka nakon što je prikupila sve podatke i dobila pozitivno mišljenje Agencije za zaštitu konkurencije.\nPrethodno je OTP banka 28. februara saopštila da je CKB, njena crnogorska podružnica, potpisala ugovor o kupovini 90,56 odsto akcija Societe generale-a za 40,5 miliona EUR. Zakon, međutim, definiše da spajanje nije bilo moguće bez odobrenja CbCG, odnosno ispunjenja zakonskih uslova.\nKomentarišući procene da će zbog spajanja te dve banke i uvođenja stečaja u Atlas i Invest banku Montenegro (IBM) veliki broj zaposlenih ostati bez posla, Kalač je podsetio na zaštitu od rizika.\n“Stečaj je nepoželjna situacija i on ne doprinosi jačanju bankarskog sistema nego njegovom slabljenju. Od negativnih efekata stečaja treba se zaštititi mehanizmima zaštite od rizika koje stečaj donosi sa sobom”, kazao je Kalač.\nOn je naveo i da je upravo zbog toga u prvom kvartalu ove godine povećan broj žalbi kancelariji bankarskog ombudsmana.\nKalač je takođe dodao da nema sumnje da stečajevi u dvije banke imaju negativan uticaj na povjerenje klijenata, prvenstveno tih banaka.


Vojna neutralnost - Dnevni list Danas\nPočetna » Vojna neutralnost\nKoalicija Za kraljevinu Srbiju: Srbija mora da ostane vojno neutralna\nDelegacija Koalicije Za kraljevinu Srbiju, koju čini Pokret obnove Kraljevine Srbije (POKS), Monarhistički front i Srpski pokret monarhista, posetila je Ćupriju gde je sa meštanima i lokalnim predstavnicima stranke razgovarala o odbrani nacionalnih interesa, među kojima je i vojna neutralnost Srbije.\nPiše: Beta 24. 5. 2020.\nSastanak sa Srbima iz regiona odlaže deklaraciju\nSrpske vlasti nisu odustale od donošenja deklaracije o političkoj nezavisnosti i vojnoj neutralnosti, koju je u novembru najavio predsednik Aleksandar Vučić, ali taj dokument parlament neće usvojiti na Sretenje, kako se priželjkivalo, saznaje Danas nezvanično.\nPiše: Marija Stojanović 15. 2. 2020.\nApaturaj o Srbiji: Vojna neutralnost košta\nAko ste neutralni, to ne znači da ne treba da se branite, već da će te se braniti sami, bez tuđe pomoći, a to košta, izjavio je zamenik pomoćnika generalnog sekretara NATO Džems Apaturaj, povodom tvrdnji o vojnoj neutralnosti Srbije.\nPiše: FoNet 6. 12. 2019.\nVulin: Srbija neće da postane član nijednog vojnog saveza\nMinistar odbrane Aleksandar Vulin izjavio je, nakon sastanka sa norveškim kolegom Frankom Bake-Jensenom, da će „Srbija nastaviti politiku vojne neutralnosti i da ne želi da postane član nijednog vojnog saveza, ali da svakako hoće i može da čuva svoju nezavisnost i suverenost, i da svojim jačanjem garantuje mir na čitavom Balkanu“, saopštilo je danas Ministarstvo odbrane.\nPiše: Beta 2. 12. 2019.\nVučić i Gruško: Srbija ostaje verna vojnoj neutralnosti\nPredsednik Srbije Aleksandar Vučić rekao je danas u razgovoru sa zamenikom ministra spoljnih poslova Rusije Aleksandrom Gruškom da Srbija ostaje verna svojoj politici vojne neutralnosti, što će jasno i nedvosmisleno potvrditi usvajanjem odgovarajućih strateških dokumenata, saopšteno je iz kabineta srpskog predsednika.\nPiše: Beta 29. 11. 2019.\nVojna neutralnost Srbije ne postoji\nDok je svet sa zebnjom gledao kako se Rusija i SAD međusobno optužuju za propast Sporazuma o ograničenju nuklearnog oružja srednjeg dometa, srpski vojni vrh predvođen načelnikom Generalštaba Milanom Mojsilovićem nalazio se u Moskvi.\nPiše: V. Jeremić 8. 8. 2019.\nVučić na vojnoj vežbi „Slovensko bratstvo 2019“: Istrajaćemo u vojnoj neutralnosti\nPredsednik Srbije Aleksandar Vučić istakao je danas, na sastanku sa delegacijom ministarstava odbrane Rusije i Belorusije, da će Srbija istrajati u vojnoj neutralnosti i biti ospobljena da štiti svoju teritoriju i građane.\nPiše: Beta 26. 6. 2019.\nŠef Kancelarije NATO u Beogradu: Poštujemo vojnu neutralnost Srbije\nŠef Kancelarije NATO u Beogradu, italijanski general Ćezare Marineli, razume da je NATO i dalje kontroverzna tema, ali ukazuje da su „kampanje dezinformisanja“ jedan od glavnih izazova sa kojima se Alijansa suočava u Srbiji.\nPiše: FoNet 16. 6. 2019.\nMojsilović potencijalno otklanjanje vojne neutralnosti\nPostavljenje Milana Mojsilovića za načelnika Generalštaba Vojske Srbije pozdravljeno je u velikom delu stručne javnosti zbog iskustva i kvalifikacija, a deo ocenjuje da je to signal fleksibilnijeg stava Srbije prema saradnji sa NATO i potencijalno otklanjanje od politike vojne neutralnosti, prenosi portal EWB.\nPiše: FoNet 10. 10. 2018.\nČime braniti neutralnost?\nPrvi problem koji se uočava kod Strategije odbrane je vreme njenog donošenja.\nPiše: Međunarodni institut za bezbednost 30. 8. 2018.\nSrbija samo prividno vojno neutralna\nSrbija ne može biti vojno neutralna zemlja, jer naša država svojim snagama nije u stanju da tako nešto, umesto kao potrebu, definiše kao status, te zato priča o tome predstavlja najizraženiji sukob domaćih političkih oligarhija sa stvarnošću…\nPiše: Miloš. D. Miljković 13. 7. 2018.\nVojna neutralnost neće biti u Ustavu Srbije\nNije realno da koncept vojne neutralnosti bude uvršten u Ustav Srbije. Vojna i svaka druga neutralnost nije stvar samo državne odluke, već i okolnosti na međunarodnoj sceni, kažu za Danas nezvanično izvori bliski vlasti…\nPiše: Marija Stojanović 5. 6. 2018.\nAnđelković: Vojnu neutralnost staviti u Ustav\nUčesnici skupa „Nova NATO strategija protiv Srba i Rusa“ u organizaciji Centra za razvoj međunarodne saradnje i Foruma za odgovornu politiku, upozorili su javnost Srbije na novu evroatlantsku manipulativnu ofanzivu koja je u toku.\nPiše: P. D. 1. 6. 2018.


NSinfo: "Ukidanje Zakona o umanjenju penzija značilo bi manje penzije za 80% penzionera"\n"Ukidanje Zakona o umanjenju penzija značilo bi manje penzije za 80% penzionera"\nPremijerka Ana Brnabić izjavila je danas da bi ukidanje Zakona\no privremenom umanjenju penzija značilo smanjenje primanja za 80 odsto penzionera, što Vlada Srbije ne želi, već se traži način kako da se fazno ponovo pređe prethodni sistem - redovno dvogodišnje usklađivanje penzija.\nBrnabić je tako, novinarima u Subotici, prokomentarisala navode da je Misija MMF sugerisala predstavnicima vlasti da ukinu krizne mere za penzionere, odnosno Zakon o privremenom umanjenju penzije, koji je na snazi već četiri godine.\nOna je pojasnila da postoji grupa penzionera sa najnižim penzijama kojima se one nikada nisu umanjile, zatim oni kojima su tada penzije umanjene, ali su u poslednje tri godine povećane više nego što je bilo umanjenje, kao i grupa kojima su penzije i dalje manje nego što su bile pre mera fiskalne konsolidacije.\n"Ne možemo jednostavno da kažemo - taj zakon se ukida, zato što nikome nećemo umanjivati penzije. Možemo da vidimo samo kako fazno da pređemo ponovo na jedan normalni sistem, da se dvogodišnje usklađuju penzije, sa rastom BDP-a i o tome ćemo razgovarati", rekla je Brnabić.\nNavela je i da je MMF rekao da je Srbija apsolutni šampion i primer odgovornog vođenja fiskalne politike i odgovorne implementacije aranžmana, te da je državna kasa stabilna i ponovila da vlada, uz trenutni rast, planira još jedno povećanje plata i penzija.\n"Upravo zbog toga, ako planiramo još jedno povećanje, onda nema više govora da ukidamo zakon i da se vratimo gde smo bili. Ne možemo, i nećemo da se vratimo gde smo bili, želimo da razgovaramo o tome kako da, na većem nivou penzija, možemo da pređemo na redovno dogodišnje usklađivanje", zaključila je Brnabić.\n... ap vojvodina, dinar, Novi Sad, srbija


Vlada Srbije hoće da kontroliše internet – Net.hr\nVlada Srbije hoće da kontroliše internet\nAutor: Net.hr 05:02 13.06.2013\nSadržaj komunikacija aktom postaje dostupan “službama”\nMinistarstvo trgovine i telekomunikacija napravilo je nacrt pravilnika o presretanju elektronskih komunikacija kojim je predviđeno da se mimo Ustava vrši presretanje tih komunikacija.\nPredviđen je i pristup i dostavljanje zadržanih podataka srpskim tajnim službama, mimo odluke suda.\nMinistarstvo trgovine i telekomunikacija je Šabiću nedavno uputilo Predlog pravilnika o tehničkim zahtevima za uređaje i programsku podršku za zakonito presretanje elektronskih komunikacija i zadržavanje podataka o elektronskim komunikacijama, sa molbom da dostavi svoje sugestije i primedbe na tekst predloga.\nŠabić je ukazao da se u Predlogu, kao i ranijih puta, pominje nekakav „akt koji predstavlja pravni osnov za vršenje presretanja elektronskih komunikacija, kao i za pristup, odnosno dostavljanje zadržanih podataka“.\n“S tim u vezi, po ko zna koji put, ističem da je u skladu sa Ustavom Srbije jedini akt koji može da bude pravni osnov za odstupanje od Ustavom utvrđenog prava na tajnost sredstava komuniciranja, odluka suda. Podsetiću i na odluke Ustavnog suda u odnosu na ustavnost odredbi Zakona o Vojnobezbednosnoj agenciji i Vojnoobaveštajnoj agenciji, kao i ranijeg Zakona o telekomunikacijama, u kojima je Ustavni sud jasno potvrdio da jedino odluka suda može da bude pravni osnov za odstupanje od Ustavom utvrđenog prava na tajnost pisama i drugih sredstava komuniciranja, te da drugi osnovi nisu u saglasnosti sa Ustavom“, ukazao je Šabić.\nPrema njegovim rečima, nema nikakvog opravdanog razloga da se umesto jasnog i nedvosmislenog pojma „odluka suda“ koristi termin „akt“.\n“Taj termin u pravu, ali i u drugim oblastima, može imati i ima više značenja i njegovo prisustvo u pravilniku izaziva sumnju da se, svesno ili ne, u vezi sa presretanjem komunikacije ili pristupom zadržanim podacima ostavlja otvoren prostor za odstupanje od ustavnih garancija“, naglasio je Šabić.\nS druge strane, u Ministarstvu trgovine i telekomunikacija Danasu je rečeno da će neke od primedbi koje su dobijene od poverenika biti prihvaćene, a neke će se razmotriti u daljem toku javnih konsultacija, koje će početi u do kraja ove sedmice i koje će trajati do kraja juna.\nIpak, prema rečima Stefana Lazarevića, državnog sekretara za telekomunikacije, termin „odluka suda“ ne može se trenutno uvesti umesto termina „akt“, koji se sada koristi u Predlogu pravilnika.\n“U ovom momentu to ne možemo da prihvatimo, ali ova primedba može da bude razmatrana onog trenutka kada na dnevni red bude došla izmena Zakona o elektronskim komunikacijama, s obzirom da smo, kada je u pitanju ovaj predlog pravilnika, vezani nomenklaturom člana Zakona o elektronskim komunikacijama koja taj akt na takav način doslovno uvodi“, kaže Lazarević.\ninternet rodoljub šabić vlada srbije


Hari i Megan odlučili su da se da se praktično odreknu svega što sada imaju, zarad života izvan popularnosti, a njihovo pismo kojim su to saopštili izgleda je šokiralo i samu kraljevsku porodicu.\nIako nije baš najjasnije čime će se par u životu baviti, pismo je veoma potreslo sve članove kraljevske porodice, ali i čitavu javnost koja budno prati sva dešavanja putem inostranih medija.\nDA LI JE OVO POČETAK KRAJA? Megan Markl SKINULA BURMU, najnovije fotografije nakon skandala koji POTRESA SVET\nOVO SU JASNI ZNACI DA SE SPREMAO SKANDAL Hari je javno optužio da mu ZLOSTAVLJAJU ŽENU, Megan je priznala da su je prijatelji upozorili\nKraljevska porodica je „povređena objavom vojvode i vojvotkinje od Saseksa da će se povući kao visoki članovi porodice. Princ Hari i Megan nisu se savetovali ni sa kim iz porodice o svom saopštenju“, rečeno je dopisniku Bi-Bi-Sija (BBC) za kraljevska pitanja u izvorima Bakingemske palate.\nKako je on preneo Bakingemska palata bila je potpuno iznenađena odlukom pošto su razgovori o njihovoj budućnosti počeli, ali su bili u vrlo ranoj fazi, javlja BBC.\nU JEKU SKANDALA Megan i Hari zadržavaju samo TRI STVARI, doneli odluku koja MENJA SVE\nBritanskim medijima se takođe nije dopala odluka tako da su danas par osuđivali u člancima, spekulisali o razlozima ovakve odluke i izrazili svoje stavove.\nList Dejli Miror je naveo u uvodniku da to što par nije obavestio Harijevu baku, kraljicu Elizabetu Drugu o svojim planovima „pokazuje šokantno zanemarivanje žene čiji ceo život je rukovođen osećajem za dužnost i čast“.\nLondonski Tajms je optužio Harija da je „uvredljiv i impulsivan“, dok je Dejli Mejl napisao da par želi satatus viših članova kraljevske porodice ali privatnost i slobodu privatnih građana. Listovi San i Njujork Post opisali su njihovo odvajanje kao „Megzit“, igra reči sa Bregzitom, britanskim predstojećim izlaskom iz EU krajem ovog meseca.\nNjujork Post, list Ruperta Merdoka, objavio je karikaturu koja prikazuje navodnu budućnost para, Megan u papilotnama sa cigaretom u ustima, a Hari u isflekanoj majici sa pivom kako sedi pred televizijom\nNEMAJU PRAVO NA PUNO RADNO VREME Svi se pitaju kako će sada Megan i Hari da zarađuju, a evo odakle su zgrtali novac kao članovi kraljevske porodice\nSKANDAL NA DVORU Megan Markl razbesnela osoblje, smislili joj nadimak


Suficit u razmeni poljoprivrednih i prehrambenih proizvoda sa svetom veći za oko 50% - Sjajne Vesti\nSuficit u razmeni poljoprivrednih i prehrambenih proizvoda sa svetom veći za oko 50%\nAutor Milivoje Rosandić 25.07.2015 Nema komentara\nSrbija je od januara do kraja maja ove godine, povećala izvoz hrane od 31%, oko milijardu evra, a u izvozu su dominirale žitarice, proizvodi od žitarica, voće i povrće.\nZa ovaj petomesečni period ostvaren je suficit, u razmeni poljoprivrednih i prehrambenih proizvoda sa svetom, od 483 miliona evra, što je oko 49 odsto više nego u prošlogodišnjem periodu.\nMinistrka Poljoprivrede i zaštite životne sredine Snežana Bogosavljević Bošković naglašava:\n„Ovi izvozni rezultati još jednom potvrđuju da je poljoprivreda izuzetno važna za privredu Srbije i ekonomski rast i razvoj tj. da poljoprivreda ima svoje mesto i šansu i da se u narednom periodu treba maksimalno angažovati, da se pomogne proizvođačima, posebno malim. Analizom je ustanovljeno da je u ovom periodu povećan izvoz ka EU za 20 odsto, ka zemljama CEFTA za 14 odsto, i ka ostalim zemljama za oko 39 odsto.“\nHrana iz Srbije najviše je plasirana u zemlje Evropske Unije i to 52%, CEFTA 30 odsto a u ostale zemlje 18 odsto.\nU ovom petomesečnom periodu u Srbiju je uvezeno poljoprivrednih i prehrambenih proizvoda za 543 milijarde evra, a to je povećanje u odnosu na isti period prošle godine od 4 odsto. Najviše smo uvozili iz zemalja EU 66% CEFTA 11% i ostalih zemalja 25% (tu spada uvoz kafe, čaja i začina). Više smo izvozili nego uvozili mleko i mlečne proizvode, pa smo ostvarili pozitivan spoljnotrgovinski bilans. Dakle ovaj period januar-maj 2015. godine je doneo suficit od 100 miliona evra, jer je vrednost izvoza voća i povrća 217 miliona evra, a vrednost uvoza 120 miliona evra.\n„Kada je reč o zaštitnim merama za uvoz mleka i mlečnih proizvoda, njihove efekte tek treba sagledati u narednom periodu, ali da su oni već primetni i pozitivni kod maslaca i pojedinih tarifnih linija sira. Takođe i za pojedine vrste voća i povrća (jabuka, višnja, jagoda, paprika, paradajz, krastavac, …), i posle isteka tranzicionog perioda, odnosno 2014 godine, zadržane su odrežene zaštitne mere, bilo konstantne bilo sezonske“ – naglasila je ministarka Snežana Bogosavljević Bošković.\ntop vesti, sjajne vesti, suficit, spoljotrgovinski bilans, srbija, cefta, evropska unija\nSuficit u razmeni poljoprivrednih i prehrambenih proizvoda sa svetom veći za oko 50% postavio Milivoje Rosandić 25.07.2015


SNS dovodi stručnjaka koji će im preporučiti kandidata za gradonačelnika Beograda - Njuz.netNjuz.net\nStefanović smatra da je odluka eksperta najsigurnije rešenje/FOTO: Tanjug\nBEOGRAD, 29. septembar 2013, (Njuz) – Predsednik beogradskog odbora Srpske napredne stranke Nebojša Stefanović izjavio je za Njuz da će njegova stranka dovesti stručnjaka koji će im preporučiti najboljeg kandidata za gradonačelnika Beograda.\nStefanović je napomenuo da su članovi SNS-a već razgovarali o konktretnim rešenjima za mesto stručnjaka i da je uveren da će Beograđani biti zadovoljni njihovim izborom.\n– Mi smatramo da je najbolje rešenje da neki ekspert, strani ili domaći, predloži kandidata za gradonačelnika. Najlakše bi bilo da neko iz naših redova postane gradonačelnik, ali je pravo pitanje da li je to najbolje i za građane glavnog grada – rekao je on.\nStefanović je dodao da je najbolji kandidat za gradonačelnika možda i jeste u redovima naprednjaka, ali da niko ko nije dovoljno stručan ne može to sa sa sigurnošću da potvrdi.\n– Ako neko ko je ekspert proceni da među koalicionim partnerima, ili čak nestranačkim ličnostima postoji osoba koja ima kvalitet za mesto gradonačelnika mi ćemo to prihvatiti, jer je nama najvažnije da volja Beograđana bude do kraja ispoštovana – izjavio je predsednik beogradskih naprednjaka.\nNebojša Stefanović je istakao da se nada da stručnjak koji bude angažovan neće za mesto gradonačelnika predložiti Dragana Đilasa jer će u tom slučaju SNS morati da angažuje novog stručnjaka čiji će zadatak biti da proveri njegovu stručnost.\nTagovi: Beograd, izbori u beogradu, Nebojša Stefanović, SNS, Srpska napredna stranka


Korteks je najpovršniji sloj mozga, koji s godinama prirodno gubi gustinu, a što je povezano sa kognitivnim slabljenjem vezanim za uzrast, posebno kada je reč o frontalnom i slepoočnom režnju odgovornom za pamćenje, pažnju i planiranje. Istraživanje je pokazalo da se ovo proređivanje moždane mase može sprečiti redovnom umerenom do snažnom fizičkom aktivnošću. Ono što je, međutim, manje jasno jeste pitanje: da li vežbanje može da zaštiti od proređivanja mase korteksa, nezavisno od toga da li osoba svakodnevno puno sedi.\nDa bi to istražili, grupa naučnika iz Britanske Kolumbije pratila je 30 odraslih osoba prosečne starosti 61 godinu i efekte vežbanja kod osoba sa osteoartritisom kolena. Nivoi aktivnosti, sedentarno ponašanje i debljina korteksa mereni su kod svakog učesnika. Grupa je prosečno, dnevno, imala po 70 minuta umerene do snažne fizičke aktivnosti, i oko 12 sati sedenja uz kompjuter ili knjigu. Nakon analize tih podataka i upoređivanja skenerskih prikaza mozga, utvrđeno je da su visoki nivoi fizičkih vežbi povezani sa većom debljinom korteksa, posebno u frontalnim područjima, bez obzira na vreme provedeno u sedenju; nije uočena veza između manje debljine korteksa i dugotrajnijeg sedenja, nezavisno od vežbanja. Zaključeno je da održavanje gustine korteksa redovnim vežbanjem može da pomogne u prevenciji demencije; najmanje 150 minuta nedeljno umerenog do snažnog vežbanje može da smanji rizik od razvoja Alchajmerove bolesti za do 38 odsto.


18. Jul 2000 14:10 (GMT+01:00)\nProtesti crkve bez rezultata\nATINA (Beta) - Grčka vlada iznenada je stavila na snagu propis o novim ličnim kartama koje neće sadržati podatak o veroispovesti, na šta je Pravoslavna crkva oštro reagovala.\nPropisom koji su potpisali ministar javnog reda i pomoćnik ministra finansija, lične karte će biti usklađene sa odlukom grčke Uprave za zaštitu ličnih podataka i sa propisima Evropske unije. Na osnovu te odluke, lične karte će sadržati sledeće podatke: prezime i ime građanina, njegovog oca i majke, datum i mesto rođenja, visinu, naziv opštine u kojoj je građanin registrovan i broj pod kojim je registrovan, fotografiju, potpis imaoca lične karte i, ukoliko to želi, njegovu krvnu grupu.\nBriga za identitet\nGrčka pravoslavna crkva, koja nije odvojena od države, poziva se na očuvanje grčkog identiteta i suprotstavlja "evropskom obezbojavanju", tvrdeći da je uklanjanje veroispovesti iz lične karte prvi korak ka njenom razdvajanju od države. To bi joj uskratilo niz privilegija vlasti koje sada ima. Sukob državnih i crkvenih vlasti povodom podataka u novim ličnim kartama izazvao je i oštre konfrontacije na političkoj sceni tokom proteklih meseci, u kojima najveća opoziciona stranka, konzervativna Nova demokratija, podržava Crkvu.\nNove lične karte će se izdavati u dva slučaja: građanima koji su dužni da izvade ličnu kartu po prvi put i onima kojima se lična karta izdaje umesto izgubljene. Nove lične karte važiće dok se ne uvedu nove, jedinstvene lične karte za sve zemlje EU.\nDo sada su u grčke lične karte upisivani i državljanstvo, zanimanje, za žene i ime supruga, adresa, oblik lica, boja očiju i veroispovest, a na ličnoj karti je i otisak prsta. Vlada je odluku o promeni sadržine lične karte objasnila zaštitom privatnosti građanina i sprečavanjem diskriminacije stanovnika po osnovu vere u Grčkoj gde se pravoslavcima smatra 97 odsto žitelja.\nReagujući na ovaj potez vlade, crkveni Sveti sinod optužio je "neke vladine krugove" za "insistiranje na primeni nerazumnog, antiverskog plana, uz potpuno ignorisanje mišljenja verničkog naroda, nedavno izraženo na narodnim saborima u Atini i Solunu". Sinod je u saopštenju poručio premijeru Kostasu Simitisu da će Crkva "ostati pri svom predlogu da se grčki narod referendumom upita o dobrovoljnom upisivanju veroispovesti u nove lične karte".\nCrkva još nije saopštila šta će učiniti sada kada je stupila na snagu odluka kojoj se protivi dva meseca. Sveti sinod treba da na zasedanju 31. avgusta formalno odluči o prikupljanju potpisa vernika radi održavanja referenduma o sadržini ličnih karti.


SINDIKALCI “ŠUMA SRPSKE” PRELOMILI: Zahtev upravi za povećanje cene rada na 150 maraka\n01. 11. 2021. u 22:55\nJEDINSTVENA udružena sindikalna organizacija "Šuma Republike Srpske" uputiće zahtev upravi preduzeća da se radnicima poveća jedinstvena cijena rada na 150 KM sa sadašnjih 130 KM, te najavljuje da će, ukoliko bude potrebno, za ispunjenje tog cilja koristiti sve sindikalne metode borbe.\nOn je naveo da u ovom preduzeću ima višak zaposlenih, o čemu je uprava preduzeća trebala voditi računa, te pohvalio aprilske mere Vlade Srpske o imenovanjima pojedinih direktora "koji su domaćinskim upravljanjem navedene organizacione jedinice stavili na noge, a što bi trebao biti obrazac i za druge gubitaše".\n-Uslovi za sektor šumarstva i prerade drveta nisu nikada bili povoljniji u poslednjih 50 godina. Cena rezane građe je oko 500 KM na domaćem i svetskom tržištu, a cena trupca je 100 KM u Republici Srpskoj - rekao je Pavlović.\n- Radnici šumarstva nemaju koristi jer nema povećanja cene drvnih sortimenta. Radnici prerade nemaju nikakve koristi od toga iako je toliko povećana rezana građa. Država nema koristi jer nema doprinosa od radnika. Gde se to preliva, pa preliva se u privatne džepove - rekao je Pavlović.\n“TURA” VREDNA 63.500 KM: Velika zaplena cigareta u RS, roba oduzeta od 17 ljudi\n31. 10. 2021. u 18:40\nplate Šume RS Republika Srpska


Evropski samit planiran za 12. februar u Bruxellesu biće posvećen borbi protiv terorizma, nakon napada na francuski časopis "Charlie Hebdo", izjavio je predsjednik Evropskog vijeća Donald Tusk.\n"Teror je pogodio Evropu", rekao je Tusk, dodajući da Evropska unija ne može sve učiniti, ali može doprinijeti jačanju sigurnosti. On je podsjetio na uvođenje evropskog naloga za hapšenje nakon atentata 11. septembra u SAD-u.\n"Međutim, moramo učiniti više", kazao je predsjednik Evropskog vijeća.\nPozvao je Evropski parlament da ubrza rad na prijedlogu evropske direktive "koja bi mogla pomoći u detektiranju putovanja opasnih osoba". Taj projekt registra podataka o putnicima blokira od 2011. godine Evropski parlament.\nO aktuelnoj situaciji u Evropi, o trenutku u kojem se desio teroristički napad na redakciju u Parizu, govori Denis Hadžović, generalni sekretar Centra za sigurnosne studije u Sarajevu:\n„To se dogodilo nekako u vrlo negativnom periodu kada je porast ultradesničarskih i nacionalističkih stranaka u Evropi već prisutan, što smo mogli vidjeti na zadnjim izborima za Evropski parlament, kada su te stranke odnijele značajan broj poslanika u Parlamentu. Vidimo u Njemačkoj proteste protiv islamizma i suočavanje Evrope s velikim prilivom imigranata. Svakako sve to daje ne baš povoljne poglede u budućnost, ali, veoma je bitno da ostanemo trezveni i da najviši i vjerski i politički dužnosnici daju svoj doprinos ujedinjenju, odnosno obnovi povjerenja", kaže Hadžović.\nOn dodaje da je situacija "vrlo delikatna" i da "može biti jedan negativni okidač i vjetar u leđa porastu ksenofobije".\n"Svi se moramo angažovati u tom svjetlu. Veoma su pozitivne izjave naših zvaničnika na ovaj veoma uznemirujući čin koji se desio na prostoru Evrope, posebno u svjetlu i ekonomske krize i ksenofobije, porasta nacionalizma u zemljama Zapadne Evrope, i koji vrlo negativno djeluje na suživot koji je neophodan i na neke demokratske vrijednosti, a sloboda medija je jedno od najvećih prava", smatra Hadžović, te zaključuje:\n"Možda je raznolikost u Bosni i Hercegovini jedna od prednosti u tom svjetlu, tako da mislim da su i naši politički lideri, svi redom, opredijeljeni u osudama ovakvih i sličnih činova i na strani te koalicije koja se bori protiv terorizma. Bosna i Hercegovina je jedna od zemalja iz koje se regrutuju, kao i iz ostalih zemalja, ratnici, što nam daje veoma jasne pokazatelje da se trebamo malo pažljivije i obazrivije odnositi prema svim vidovima ekstremizma i radikalizma, kako u Bosni i Hercegovini, tako i svijetu, te prema saradnji s našim kolegama iz ostalih zemalja, da bismo spriječili ovakve i slične događaje."


Predsednistvo BiH glasalo 2:1 za priznavanje Kosova\nArhiva - Članovi tripartitnog Predsedništva Bosne i Hercegovine, Šefik Džaferović (levo), Željko Komšić i Milorad Dodik (desno) tokom sednice u Sarajevu, BiH, 20. avgusta 2019. (Harun Muminović/FENA via AP)\nNa sednici Predsedništva Bosne i Hercegovine održanoj u četvretak, predstavnik hrvatskog naroda Željko Komšić i predsedavajući i predstavnik Bošljanja Šefik Džaferović glasali da Bosna i Hercegovina prizna Kosovo, dok je predstavnik bosanskohercegovačkih Srba Milorad Dodik bio protiv takve odluke.\nDodik: Odlučivaće Skupština RS\nMilorad Dodik najavio je da će pokrenuti pitanje vitalnog interesa na predlog odluke o priznanju Kosova i potvrdio da na današnjoj vanrednoj sednici Predsedništva nije usvojen predlog odluke o priznanju, jer je on bio protiv toga.\nO tome će se izjasniti Narodna skupština Republike Srpske, rekao je Dodik, prenosi RTRS.\nOdluka o priznanju Kosova nije konačna, dogovoreno je da se ide u drugi krug glasanja na sledećoj sednici, a ako rezultat ponovo bude 2:1, očekuje se da će Dodik povući pitanje vitalnog entitetskog interesa i tačku o priznavanju Kosova uputiti u Skupštinu Republike Srpske, gde je izvesno da će dobiti podršku, piše BH portal Kliks.\nKada je reč o vanrednoj sednici, na kojoj se glasalo o premeštanju Ambasade BiH iz Tel Aviva u Jerusalim, Dodik je, kao inicijator, to podržao, dok su Komšić i Džaferović bili protiv.\n"Nismo to podržali jer bi to, između ostalog, bilo protiv rezolucije UN, koju je Bosna i Hercegovina podržala. Zamislite kako se na to gleda u arapskim zemljama", rekao je Komšić.\nOn je istakao da se Dodik pozvao na sporazum u Vašingtonu i na ono što su predesednik Srbije Aleksandar Vučić i kosovski premijer Abdulah Hoti dogovorili, a upitao je zašto Dodik, shodno tome, ne bude dosledan i u pogledu Kosova.\n"Kosovo je realnost, Kosovo je nezavisna država i svi to znamo. Bežati od toga mi je malo politika noja koji gura glavu u pesak pred opasnosti", rekao je Komšić, dodavši da svako ko se plaši odluka poput priznanja Kosova ne treba da sedi u Predsedništvu.\nKada je reč o "Malom šengenu", Predsedništvo je podržalo odluku, ali traži da se dobro ispita kako je ta saradnja zamišljena.\nNovi ambasador Izraela u Srbiji pozdravio dogovor iz Vašingtona\n"Najava Srbije da će označiti Hezbolah terorističkom organizacijom ograničava njeno delovanje u Evropi"\nBrnabić: Vašingtonski sporazum "istorijski"; Dačić: Nismo napravili "faul"\nPompeo čestitao Vučiću i Hotiju na "istorijskim sporazumima"\nMilivojević: Sporazum ima veći politički značaj nego što je sam njegov sadržaj


Otvorena letnja turistička sezona na Zlatiboru - Ekonomske Vesti\nPrvi letovi sa aerodroma u Kraljevu 1.decembra 2019.\nMakedonija sutra odlučuje o datumu prevremenih izbora\nPočela svečanost povodom 75 godina od oslobodjenja Beograda\nCene stanarina u Berlinu zamrznute na pet godina\nGola istina za Makedoniju: Ko kaže da ste buduća članica EU\nOtvorena letnja turistička sezona na Zlatiboru\n26. jun. 2015 Andrija Matić 0 Comments Arsen Đurić, Čajetina, Dejan Ljevnajić, Milan Stamatović, Ministarstvo turizma, Moja Srbija, Rasim Ljajić, Zlatibor\nPotpredsednik Vlade i ministar trgovine, turizma i telekomunikacija Rasim Ljajić rekao je, prilikom otvaranja letnje sezone u planinskom centru Tornik , da je za prva četiri meseca ove godine na Zlatiboru bila više nego uspešna turistička sezona, a zabeležen je rast broja domaćih i stranih turista za 25 odsto.\nPrema njegovim rečima ministarstvo ulaže napore da poboljša turističku infrastrukturu i pozvao lokalne turističke organizacije da se prijave za konkurs za bespovratna sredstva koje ministarstvo daje za razvoj turizma.\nLjajić je podsetio da je u toku konkurs za zdravstvene ustanove, ugostitelje i hotelijere koji mogu da apliciraju za dobijanje vaučera za one koji žele da deo, ili ceo odmor provedu na domaćim turističkim destinacijama.\n“Konkurs traje do 30. juna, a nakon toga će biti upućen poziv građanima iz pet kategorija koji mogu da konkurišu za vaučere i time ostvare popust prilikom letovanja u našoj zemlji”, istakao je Ljajić.\nPrema njegovoj oceni o turizmu se prvi put u našoj zemlji govori na primeren način, odnosno mogućnostima i kapactetima koje Srbija poseduje.\nLjajić je istakao da će ministarstvo učiniti sve da se projekat izgradnje gondole na Zlatiboru sprovede do kraja, a već su vođeni razgovori o obogaćivanju letnjih turističkih sadržaja na ovoj planini.\n“Na kraju godine ćemo imati pregled kakve su nam turističke organizacije i kako lokalne samouprave vide razvoj turizma.\nParalelno sa tim biće završene izmene Zakona o turizmu gde će biti pooštreni kriterijumi za osnivanje turističkih oprganizacija, jer ovoj delatnosti moramo pristupiti na daleko ozbiljniji način od opštinskog do centralnog nivoa”, zaključio je Ljajić.\nSkijališta Srbije, Turistička organizacija i lokalna samouprava Čajetine će zajedno sa resornim ministarstvima pokazati da Zlatibor ima kontinuitet u turizmu, odnosno devet meseci turističke sezone, rekao je danas predsednik čajetinske opštine, Milan Stamatović.\n“Iako važimo za zimski sportski centar brojnim programima i planovima razvoja smo uspeli da popunimo i vansezonu sa kongresnim i sportskim turizmom”, rekao je Stamatović, izrazivši nadu da će ova sezona biti uspešna.\nOn je najavio da će kamen temeljac za gondolu od Zlatibora do vrha Tornika biti položen 19. avgusta i izrazio očekivanje da u realizaciji tog projekta neće izostati pomoć ministarstva i Skijališta Srbije budući da je to nacionalni interes. Rok za završetak ovog poduhvata je godinu dana.\nStamatović je precizirao da je za opremu gondole izmireno osam, a u narednoj sedmici će biti uplaćeno još četiri miliona evra.\nVršilac dužnosti direktora JP “Skijalište Srbije” Dejan Ljevnajić kaže da je ovo preduzeće aktivno radi na promociji svih turističckih destinacija i da je deo kampanje “Moja Srbija”.\n“Svim donosiocima vaučera mi ćemo dati dodatnih deset odsto popusta na naše usluge, jer želimo da što više ljudi dođe u naše ski-centre”, naveo je Ljevnajić.\nDirektor Turističke organizacije Zlatibor Arsen Đurić je ponovio da je iza ove organizacije uspešna zimska sezona i izrazio očekivanje da će kampanja koju je pokrenula Vlada Republike Srbije dodatno pospešiti turizam.\n“Imaćemo bogato kulturno leto sa dosta izvođača i trudićemo se da svakog dana na letnjoj pozornici bude nekih dešavanja što će doprineti upotpunjavanju naše ponude”, rekao je Đurić.\n← Najmanje 98 povredjenih\nMasakr u Tunisu: U hotelu nema turista iz Srbije →\nOd sutra digitalni signal sa Kopaonika\n6. jun. 2015 Andrija Matić 0\nReeksport jabuka ugrožava Sporazum o slobodnoj trgovini sa Rusijom\n23. mar. 2015 Luka Matić Komentari su isključeni na Reeksport jabuka ugrožava Sporazum o slobodnoj trgovini sa Rusijom\nZeleno svetlo za gradnju gondole na Zlatiboru\n27. jun. 2016 Andrija Matić 0


Na predstavljanju rezultata analize Jukoma „Novinari i mediji na sudu (2015 – 2017)“, Filipović je kazao da je uočeno da procesuiranje postupaka pre svega pred Višim sudom u Beogradu traje dugo, da postoje veliki vremenski razmaci između podnošenja tužbe i pripremnog ročišta, kao i između zakazanih ročišta, što može dovesti do toga da strane u postupku zloupotrebe svoja prava i odugovlače postupke.\n„Stiče se utisak da su zahtevi tendenciozno postavljeni i nisu zasnovani na objektivnim kriterijumima, što se čini da je dodatan vid pritisaka na novinare. Na to ukazuju i sami novinari“, kazao je Filipović i dodao da tako vođenje postupaka iscrpljuje materijalne resurse novinara i medija zbog čega u pojedinim slučajevima dolazi do gašnja medija.\n„To je tako jer je na sudiji slobodna procena da li je određeni izraz korišćen u tekstu podoban da povredi ugled nekog lica. Taj prostor za diskrecionu ocenu otvara prostor za eventualni politički uticaj“, kazala je ona.\n„Ne radi se samo o pojedinačnim pričama, nego o uvlačenju jedne vrste straha. Ako prepustimo novinarima koji su u strahu da nas informišu onda se plašim da će izbori, kao praznik demokratije, postati dan žalosti demokratije i da osnovna funkcija novinara u društvu neće biti ostvarena, te da ćemo ostati na formalnoj, ali ne i suštinskoj demokratij“, kazao je Đurović.\nJukom Novinari na sudu Presude protiv medija Sudski procesi Tužbe protiv medija\n← Opozicija dogovorila protest ispred RTS-a\nRTS pozvao opoziciju na sastanak o izveštavanju u kampanji →


Republika / Rusija upozorava: SAD će nekontrolisano da trguju oružjem\nRusija upozorava: SAD će nekontrolisano da trguju oružjem\npetak, 26. 4. 2019.| 22:57\n"Odluka SAD da istupe iz Sporazuma o globalnoj trgovini oružjem sa jedne strane naneće ozbiljnu štetu međunarodnoj bezbednosti, a sa druge će omogućiti Americi da nekontrolisano trguje naoružanjem", izjavio je danas ruski senator Franc Klincevič.\nOn je, takođe, rekao i da Rusija neće krenuti stopama SAD i namerava da ratifikuje taj dokument.\n- Ova odluka Amerikanaca naneće ogromnu štetu medunarodnoj bezbednosti. Stvoriće se velika napetost u svetu. SAD će sada nekontrolisano da trguju oružjem i da povećaju prodaju sopstvenog naoružanja - upozorio je on, preneo je Sputnjik.\nKlincevič je dodao i da ova odluka SAD govori samo o tome da je u poslednjih nekoliko godina američko oružje postalo nekonkurentno.\nRusija hvali izdžljivost Turske: Naši partneri nisu popustili pred pretnjama SAD, to o mnogome govori\n- Ova odluka omogućiće SAD da primoravaju druge zemlje da kupuju njihovo oružje vršenjem pritiska, kao što je to slučaj sada sa Turskom - zaključio je ruski zvaničnik.\nAmerički predsednik Donald Tramp saopštio je ranije danas da su SAD odlučile da povuku podršku za Sporazum o globalnoj trgovini oružjem.\nOvaj sporazum reguliše međunarodnu trgovinu konvencionalnim oružjem, uključujući oružje malog kalibra, tenkove, borbene avione i brodove, preneo je AP.\nSAD su sporazum potpisale 2013, ali ga nisu nikada ratifikovale.\nRusija SAD Oružje Naoružanje Prodaja Kupovina\nRUSI POŠTUJU DOGOVOR: Pokazali Amerima raketni sistem "Avangard"\n- nedelja, 19. 1. 2020. u 19:13 0\nTeška saobraćajna nesreća desila se danas oko 14 časova u mestu Grabovica, severno iz Mostara.\nPredsednik Odbora za dijasporu i Srbe u regionu Skupštine Srbije Miodrag Linta ocenio je da je tzv....\nHakerski napad na Ministarstvo spoljnih poslova Austrije, koji je počeo početkom godine, i dalje...


Home / VESTI / Saopštenja EPuS-a / Otvoreno pismo predsedniku Skupštine Republike Crne Gore, Ranku Krivokapiću, povodom spominjanja EPuS u neprihvatljivom kontekstu u intervjuu datom Radiju Slobodna Evropa.\nOtvoreno pismo predsedniku Skupštine Republike Crne Gore, Ranku Krivokapiću, povodom spominjanja EPuS u neprihvatljivom kontekstu u intervjuu datom Radiju Slobodna Evropa.\nPovodom intervjua koji ste u nedelju, 30. januara 2011. godine dali Radiju Slobodna Evropa i u kom ste izjavili da je Evropski pokret u Srbiji (EPuS) izdao knjigu koja, kako ste naveli, „jasno govori da treba uciniti sve da se umanji uticaj novonastale nacije u Crnoj Gori, Crnogoraca”, a u kontekstu price o destruktivnoj politici, nedostatku demokratije i pretenzijama Srbije na nezavisnu Crnu Goru, EPuS izražava duboko žaljenje zbog Vaše nedovoljne obaveštenosti koja Vam je, na žalost, poslužila i za javno obracanje i spominjanje EPuS-a u neprihvatljivom kontekstu.\nKnjiga, koju ste pogrešno i ne mnogo dobronamerno upotrebili u svrhu ilustracije licne i politicke ocene, „Spoljna politika Srbije - strategije i dokumenta“ predstavlja rezultat rada na projektu „Definisanje Strategije spoljne politike i postizanje široke saglasnosti o prioritetima razvoja i spoljne politike Srbije“. Tokom sprovoenja projekta su Forum za meunarodne odnose EPuS i multidisciplinarni timovi studenata završnih godina fakulteta (Fakulteta politickih nauka, Pravnog, Ekonomskog i Filozofskog fakuteta) uz pomoc mentora (Živorad Kovacevic, predsednik EPuS, Milan Simurdic, bivši predsednik Foruma za meunarodne odnose EPuS i ore Vukadinovic, osnivac i urednik Nove srpske politicke misli) izradili tri razlicita predloga strategija spoljne politike Srbije koji su poslužile kao osnova za brojne javne debate tokom 2009. i 2010. godine na Kopaniku, u Novom Sadu, Nišu, Kragujevcu i u Beogradu. Primera radi, preko 400 studenata ucestvovalo je na javnoj debati na Kopaoniku, meu kojima je bilo i oko 50 studenata iz Crne Gore, koji su, kao i naš predsednik Živorad Kovacevic, osporavali stavove pojedinih strategija, posebno one koji se odnose na Crnu Goru. Prenoseci debatu o spoljnoj politici na šire krugove zainteresovane javnosti, pre svega na one mlae, želeli smo da ukažemo na to da kreiranje spoljne politike u Srbiji nije i ne treba da bude ekskluziva uskog kruga ljudi, kao i da donosioce odluka podstaknemo na donošenje strategije i da tom prilikom ukljuce što širi broj aktera kako bi se obezbedio konsenzus o osnovnim spoljnopolitickim ciljevima Srbije, što su principi koji se poštuju u svakoj demokratskoj državi.\nU knjizi „Spoljna politika Srbije: strategije i dokumenta“ su predstavljena polazna tri predloga, posle kojih je utvren cetvrti dokument, koji predstavlja stavove Evropskog pokreta i njegovog Foruma za meunarodne odnose. To je jasno receno u knjizi i kao što je jasno i vidljivo da su stavovi pojedinih kontributora njihovi stavovi – i to je sasvim odreeno istaknuto u knjizi. Niste mogli ocekivati da tri priloga i tri pogleda budu menjani ili izbaceni. Primedbe Evropskom pokretu i Forumu se mogu odnositi iskljucivo na njihov uvodni dokument. Uz strategiju je objavljena i zbirka dokumenata o spoljnoj politici Srbije od 1804. godine, koja ukazuje na postojanje strateškog razmišljanja o spoljnoj politici Srbije u određenim istorijskim trenucima, ciji je prvenstveni cilj da omoguci studentima, clanovima univerzitetske zajednice, diplomatama u procesu obrazovanja ili u službi, ali i široj javnosti da se upoznaju sa dva veka bogate srpske spoljnopoliticke aktivnosti. Jasno je da u srpskom politickom diskursu postoje barem tri spoljnopoliticka opredeljenja i da je i samo javno mnenje takoe podeljeno, doduše ne na ravne casti. Tu su oni koji misle da su prioritet evroatlantske integracije, zatim oni koji zagovaraju neutralnost, nije malo ni onih koji se zalažu za strateško partnersvo sa Rusijom koje toleriše neutralnost, ali iskljucuje evroatlantske integracije. Medjutim, jasno je naglašeno koja mišljenja i stavovi su i zvanicni stavovi Evropskog pokreta u Srbiji odnosno koja to nisu.\nNa kraju, EPuS se, bez sumnje, predano, neumorno, energicno i, za razliku od mnogih, dosledno zalaže za ispunjenje svoje misije i ciljeva kako tokom devedesetih tako i danas. Žao nam je što ste Vi, kao visoki zvanicnik Crne Gore i predsednik veoma važne i demokratski izabrane institucije, pogrešno protumacili i javno osudili ciljeve i aktivnosti EPuSa, predstavljajuci ih u potpuno pogrešnom svetlu.


Rusija osudjuje nove sankcije\nRuski predsednik Vladimir Putin predsedava sednicom vlade u rezidenciji u Novo-Ogarjovu nadomak Moskve, 30. jul 2014.\nMinistarstvo spoljnih poslova Rusije kritikovalo je dodatne sankcije Evropske unije i SAD nazivajući ih "destruktivnim i kratkovidim".\nU saopštenju iz Kremlja navodi se da se Vašington ponaša "pretenciozno i optužujuće", što će dovesti do "daljeg pogoršanja odnosa na relaciji SAD - Rusija". Američki zvaničnici procenjuju da će novi krug sankcija negativno uticati na trećinu ruskog bankarskog sektora.\nU medjuvremenu, evropski zvaničnici saopštili su da su se, posle razgovora sa pobunjenicima na mestu nesreće, posmatrači Organizacije za evropsku bezbednost i saradnju vratili u svoju bazu u Donjecku. Zabrinutost u vezi sa bezbednosnom situacijom ne dozvoljava međunarodnim istražiteljima da priđu mestu nesreće.\nPredstavnik Ukrajinskog Saveta za nacionalnu bezbednost i odbranu Andrej Lisenko rekao je da su pobunjenici postavili mine u oblasti oko mesta nesreće. Generalni sekretar Ujedinjenih nacija Ban Ki-mun izjavio je da je "duboko uznemiren" činjenicom da istražitelji ne mogu da dopru do mesta nesreće zbog konflikta u toj oblasti. Kako je rekao Ban - ključni dokazi ostaju na toj lokaciji, naglasivši je da još nisu pronađena ni sva tela žrtava.\nPorodice žrtava nesreće u kojoj je 17. jula stradalo 298 osoba žele da istražitelji što pre dođu do tog mesta. Neka tela žrtava su, kako se veruje, još su na mestu nesreće, dok su prošle nedelje posmrtni ostaci oko 200 ljudi prebačeni u Holandiju radi identifikacije.


Belgrade Banging je najbolji party brend u Srbiji, koji je preneo duh svetskih festivala elektronske dance muzike (EDM) na nedeljnom nivou u noćni život Beograda. Nakon zatvaranja sjajne letnje sezone na Freestyler-u Belgrade Banging je pripremio spektakularan događaj u cilju proslave svog prvog rođendana i uspešne realizacije preko 65 događaja.\nPokrenut u oktobru 2013. godine sa željom da unese maštu, kreativnost i dobru energiju u noćni život Beograda, a i šire, Belgrade Banging nije prestajao da iznenađuje i oduševljava publiku inovativnim žurkama. Koncept Banging događaja i ono po čemu se izdvajaju od ostalih je akcenat na elektronskoj muzici, sjajnom ozvučenju, impresivnim “light” efektima i jedinstvenoj scenografiji, a propraćeno uvek zanimljivim plesnim tačkama i kostimografijom. Banging događaji su mesto za mlade ljude kojima je najvažniji dobar provod, igranje i skakanje do ranih jutarnjih časova.\nJedan od najupečatljivijih momenata Belgrade Banging istorije bila je zajednička žurka sa najboljim klubom na svetu “Space Ibiza”, koja je trajala 12 sati. Ovaj spektakl, koji se održao u junu, i dalje se prepričava i karakteriše kao jedan od najboljih događaja beogradskog klabinga.\nNeke od najpopularnijih žurki u proteklih godinu dana bile su Bang with style: Elegance Night, Banging Nerd Night, Banging Hawaii Night, Black&White Experience, Pocepana žurka i mnoge druge koje su odisale kreativnošću i pozitivnom energijom. Svake nedelje od ovog party brenda moglo se očekivati nešto novo, jedinstveno i zabavno.\nNakon godinu dana, niza uspeha i pomeranja granica beogradskog klabinga, Belgrade Banging slavi svoj prvi rođendan u velikom stilu i pruža mogućnost ljubiteljima EDM-a da dožive nezaboravno iskustvo.\nBelgrade Banging je po običaju pripremio nova iznenađenja kakva do sada još niste videli. Specijalno za ovu priliku iz inostranstva u Beograd stiže jedan popularan DJ duo. Uskoro ćemo vam otkriti o kome se radi i šta će vam sve pružiti Belgrade Banging Birthday.


Muzej istorije Jugoslavije - Blic Online\nMuzej istorije Jugoslavije objavio je da se u muzejskoj suvenirnici može nabaviti replika predmeta iz muzejske kolekcije - štedna kasica u obliku biste Josipa Broza Tita.\nU vreme kada je region ponovo izložen ratnohuškaškoj retorici, u beogradskom Muzeju istorije Jugoslavije u utorak se otvara izložba koja podseća na devedesete - "Lekcije iz 91".\nPOUČNO I BESPLATNO Evo gde vam neće trebati karta na DAN DRŽAVNOSTI\nDva slobodna dana usred nedelje dobro će doći ne samo umornim, zauzetim i Beograđanima željnih odlazaka u prirodu, već i onima koji vole da tokom praznika nauče nešto novo. U to ime, Istorijski muzej Srbije, Muzej istorije Jugoslavije i Prirodnjački muzej Beograda častiće svoje posetioce besplatnim ulazom.\nSEĆANJE NA VELIKOG SLIKARA 50 godina od smrti Mila Milunovića\nU Muzeju istorije Jugoslavije, u subotu 11. februara od 13 časova biće organizovan program povodom obeležavanja 50 godina od smrti slikara Mila Milunovića, istaknutog jugoslovenskog autora čija su dela najzastupljenija u likovnoj kolekciji ovog muzeja.\nSKANDAL U BEOGRADU Čuvar muzeja bizarnom metodom KRAO TITOVE POKLONE\nIvan Milovanović (38) iz Beograda identifikovan je kao lopov koji je iz Muzeja istorije Jugoslavije ukrao Titove poklone i prodao ih za dva miliona dinara. Milovanović je u muzeju radio kao čuvar.\nKako su izgledali stanovi, sobe jugoslovenskih radnika, šta su pisali i kako su se žalili Josipu Brozu... Sve to možemo videti na izložbi "Jugo, moja Jugo – gastarbajterske priče", o jugoslovenskim radnicima i radnicama na privremenom radu u Austriji i Nemačkoj, koja će biti otvorena u Muzeju istorije Jugoslavije (MIJ) 15. decembra u 18h.\nMuzej istorije Jugoslavije menja ime\nMuzej istorije Jugoslavije večeras je svečano obeležio jubilarni Dan muzeja i 20 godina od osnivanja, a direktorka Neda Knežević predstavila je novo ime "Muzej Jugoslavije", logo i koncepciju za treću deceniju rada.\nU Beogradu će danas biti organizovan niz manifestacija povodom Međunarodnog dana osoba sa invaliditetom, 3. decembra kako bi se ukazalo na probleme sa kojima se osobe sa invaliditetom suočavaju, kao i na potrebu da se njihov položaj unapredi i da im se omogući ravnopravno učešće u društvu.\nIzložba "Mlada Poljska: Vizuelni utisci o istoriji" u Muzeju istorije Jugoslavije\nKolektivna izložba "Mlada Poljska: Vizuelni utisci o istoriji" u produkciji Poljske fondacije za savremenu umetnost, biće otvorena 13. oktobra u 18h u Muzeju istorije Jugoslavije (objekat Muzej 25. maj).\nU Kući cveća otvoren depo sa štafetama\nU okviru izložbe "Figure sećanja" u Kući cveća, kojom se obeležava 35 godina od smrti Josipa Broza Tita i sedam decenija od prvog štafetnog trčanja, program "Otvoreni depo" posetiocima pružа mogućnost da se bolje upoznaju sa zbirkom štafeta koja se danas čuva u muzeju a koja broji više od 20.000 predmeta.\nInstagram takmičenje: Heroji koje volimo\nU okviru međunarodnog projekta "Heroji koje volimo", koji se realizuje uz podršku Evropske komisije, do 30. novembra otvoreno je Instagram takmičenje posvećeno zanemarenim i zaboravljenim monumentalnim simbolima socijalističkog perioda od 1945. do 1990. godine.


Predsjednik Vlade Crne Gore razgovarao sa ambasadorkom Ujedinjenog Kraljevstva\nUspjehom zainteresovali - investitore sa Ostrva!\n- Pojačano intreresovanje britanskih investitora u posljednjim mjesecima, došlo je kao plod značajnih uspjeha koje je Crna Gora ostvarila tokom ove godine – od članstva u NATO savezu, preko intenzivnog pregovaračkog procesa o članstvu u Evropskoj uniji, do ohrabrujućih rezultata koje je Vlada postigla na planu fiskalne konsolidacije - saglasili su se u današnjem razgovoru predsjednik Vlade Crne Gore Duško Marković i ambasadorka Ujedinjenog Kraljevstva Alison Kemp.\nAmbasadorka je informisala predsjednika Markovića da je britanska Vlada odobrila finansiranje projekta koji treba da doprinese boljem komuniciranju Vlade i ministarstava sa javnošću, a u čijoj pripremi će učestvovati i britanske institucije iz ove oblasti. Bilo je riječi i o nastavku saradnje u borbi protiv organizovanog kriminala, kao i jačanju kapaciteta i infrastrukture u oblasti zaštite od sajber napada.\nSagovornici su se saglasili da u narednom periodu dvije vlade treba da intenziviraju razmjenu posjeta na najvišem nivou, što će dodatno osnažiti partnerstvo između dvije zemlje.


Povećanje penzija - linearno za osam odsto? - Valjevo\nPosted by: REDAKCIJA VALJEVSKA POSLA in Valjevo 15. May 2018.\tComments Off on Povećanje penzija – linearno za osam odsto?\nSvim penzionerima primanja će najverovatnije linearno biti uvećana za osam odsto, pišu “Novosti”.\nPrema navodima tog lista, stručnjaci državi nude tri računice kada su penzije u pitanju, a jedna od njih je linearno povećanje svih penzija za isti procenat, pa i onih koje nisu smanjivane. To je, kako se prenosi, najizvesnije rešenje, prema kojem će svim nastarijim građanima primanja biti najverovatnije uvećana za osam odsto.\nKao još jedan model, list navodi ukidanje zakona o privremenom smanjenju penzija s kraja 2014. godine, koje traži Međunarodni monetarni fond. Prema ovom scenariju, pišu “Novosti”, kod gotovo 60 odsto penzionera koji primaju do 25.000 dinara ne bi bilo nikakvih promena – penzije bi im bile kao i sada.\nTreći model bi, prema računici Fiskalnog saveta, bio kombinacija prva dva, napominje list, uz objašnjenje da to znači da bi ove godine penzije svima linearno porasle za 2,5 odsto, pa i onima kojima nisu umanjene. Kako se navodi, onim penzionerima koji su osetili mere štednje, polovina oduzetog novca bi trebalo da se vrati prve godine, a ostatak iznosa naredne.\nTime bi se i zvanično “ugasio” Zakon o privremenom uređivanju načina isplate penzija, zaključuju “Novosti”. Predsednik Srbije je najavio i povećanje plata u javnom sektoru i precizirao da će one, u zdravstvu na primer, kumulativno biti veće za 20 odsto nego što su bile 2014. godine.\nRazgovara, kaže, sa premijerkom Anom Brnabić o tome da se te stvari dese od oktobra, da se tada sprovede rebalans budžeta, “ali, jedan od najboljih”, gde će biti novca da se izdvoji za plate i penzije, ali da će se sve to znati krajem jula, početkom avgusta, nakon što se budu videli parametri rasta.\nPenzioneri Povećanje penzija Valjevo\t2018-05-15\nTagged with: Penzioneri Povećanje penzija Valjevo\nPrevious: I danas pljuskovi, a lepše od…\nNext: Pop uhvaćen za volanom sa 2,06 promila!


Ministar zdravlja Republike Srpske: Građani da ostanu u kućama jer je to najpotrebnije\nIzvor: Vostok.rs, 26.Mar.2020, 10:36\nMinistar zdravlja i socijalne zaštite Republike Srpske Alen Šeranić pozvao je građane da se pridržavaju svih mjera prevencije širenja virusa korona, te im poručio da ostanu u svojim kućama, jer je to najpotrebnije u vrijeme pandemije, prenosi SRNA. Šeranić je istakao da se Republika Srpska za ovaj scenario pripremila od polovine januara, te dodao da se radi na tri polja.\n— VOSTOK vesti (@vostokvesti) March 26, 2020 - Jedna grupa mjera usmjerena je ka tome da se spriječi i ograniči u maksimalnoj mjeri `uvoz` virusa iz inostranstva i to su one mjere koje se odnose na kontrolu granica i karantina koji su uspostavljeni - istakao je ministar zdravlja Srpske za Dnevni avaz. Prema njegovim riječima, druga grupa mjera usmjerena je ka tome da suzbijemo širenje virusa korona unutar zajednice, a odnose se na ograničavanja kretanja i obavezne socijalne distance.\nRT: Čitavom čovečanstvu preti opasnost od koronavirusa - Guterešhttps://t.co/qVVd8UWoGB\n— VOSTOK vesti (@vostokvesti) March 26, 2020 Šeranić je istakao da se treća grupa mjera odnosi na jačanje kapaciteta zdravstvenog sistema, a to je nabavka respiratora, zaštitne opreme, opremanje dodatnih kapaciteta u okviru bolnica, hirurških sala. On je naglasio da je Italija najbolji primjer da samo podizanje bolničkih kapaciteta, bez preventivnih i restriktivnih mjera, ne daje rezultate, te dodao da se mora ići sa kaznama ukoliko ljudi ne poštuju mjere izolacije. U Srpskoj sedam novih slučajeva zaraze, ukupno 121\nU Republici Srpskoj registrovano je sedam novih slučajeva virusa korona, rekao je na konferenciji za novinare ministar zdravlja i socijalne zaštite Alen Šeranić. Šeranić je rekao da je u proteklih 24 časa izvršeno 75 testiranja na virus korona, od čega je sedam pozitivnih. U pitanju su četiri muškarca i tri žene.\n— VOSTOK vesti (@vostokvesti) March 25, 2020 - Kada je riječ o osobama za koje je utvrđeno da su pozitivne na virus korona, tri su iz Kozarske Dubice, dvije iz Gradiške, te po jedna iz Banjaluke i Doboja. Sve osobe su u kućnoj izolaciji ili su u karantinu - naveo je on. Ministar je rekao da se u Republici Srpskoj pod zdravstvenim nadzorom nalazi 16.443 lica, dok je 1.041 izašlo iz nadzora. On je naveo da su vršena testiranja i lica smještenih u karantin u Gradišci i Šamcu. Šeranić je rekao da je od juče u karantin u Banjaluci, u Studentskom centru "Nikola Tesla", smješteno 20 osoba.\nBeta Video: U banjalučkom studentskom centru bit će smješteno 111 osoba pozitivnih na koronavirus\nNezavisne Novine: IT - zajednica Srbije će pružiti pomoć Srpskoj u vremenu krize\nBlic: Medicinski timovi u Studentskom centru dežuraće 24 časa i dva puta dnevno proveravati zdravstveno stanje ljudi koji tamo budu smešteni\nNezavisne Novine: Popović ponudio pomoć Republici Srpskoj u upravljanju krizom\n14:03: U BiH zaraženo više od 850 ljudi, novi klaster u Goraždu


Prvi Centar za roditelje u Pančevu - Radio televizija Pančevo\nAlibunar Bela Crkva Društvo Južni Banat Kovačica Kovin Najvažnije Opovo Pančevo Plandište Vesti Vršac\n8. oktobra 2021. 8. oktobra 2021. 0124\nFondacija Novak Đoković je u Pančevu otovorila prvi Centar za roditelje, u kojem će se održavati radionice programa “Podrška, NE perfekcija”. Centar će biti bezbedno mesto gde će roditelji moći da razmenjuju iskustva i svakodnevne izazove u vaspitavanju deteta radi ostvarenja dugoročnog cilja – srećnog i zadovoljnog deteta.\nU okviru programa “Podrška, NE perfekcija”, Novak Đoković fondacija je u našem gradu otvorila Centar za roditelje pri PU “Dečja radost”. Njegova svrha je da se roditelji i staratelji dece uzrasta do 6 godina dodatno osnaže kako bi se što bolje starali o svojoj deci i stvorili mrežu međusobne podrške, istakla je Maja Kremić, nacionalna direktorka Fondacije Novak Đoković.\nIspred grada Pančeva, otvaranju centra prisustvovala je gradska većnica za obrazovanje Tatjana Božić. Prema njenim rečima ovaj centar će pomoći roditeljima da razmene iskustva i nauče da što bolje vaspitavaju decu.\nRadionice programa “Podrška, NE perfekcija” u PU “Dečja radost” realizuje se od 2018. godine, i kroz njih je do sada prošlo 120 roditelja, istakla je Ljiljana Vojnov, direktorka PU “Dečja radost”.\nIngrid Dumitrašković, menadžer za neživotno osiguranje Generali osiguranja istakla je da kompanija Generali i Fondacija Novak Đoković uspešno sarađuju od 2018. godine i da imaju isti cilj.\nNa otvaranju sa nekoliko recitacija predstavili su se mališani iz vrtića “Slavuj”. Iz Novak Đoković Fondacije najavljuju da je u planu da program “Podrška, NE perfekcija” do kraja 2023. godine obuhvati još 2800 roditelja i skoro 5600 dece, uz blisku saradnju sa državom i lokalnom samoupravom.\nPožar u blizini Pančeva, nema povređenih\nMinistar Nedimović u poseti selu Kupinik\nAmbasador Srbije u Azerbejdžanu stupio na dužnost\nPredsednik Vučić sutra na konferencijskom sastanku sa predstavnicima Srba u Crnoj Gori\nBranislava Grčić 15. maja 2020.


Motorola G6 Play je dobila adekvatnu zamenu – Motorolu G8 power lite | Polarotor\nYou Are Here: Home » Smart Telefoni » Motorola G6 Play je dobila adekvatnu zamenu – Motorolu G8 power lite\nMotorola G6 Play je dobila adekvatnu zamenu – Motorolu G8 power lite\nPosted on Polarotor on septembar 3, 2020 // Comments Off\nMotorola moto G6 Play je predstavljena u aprilu 2018. godine, i sada je napokon došao trenutak kada su vlasnici ovog modela dobili adekvatnu zamenu. U pitanju je model moto G8 power lite.\nBrojne statistike pokazuju da većina korisnika menja svoj stari telefon za novi nakon 2 godine korišćenja, i zato je Motorola odlučila da svim vlasnicima moto G6 Play modela pruži odličnu zamenu.\nAko planirate da zamenite svoj stari telefon, moto G8 power lite nameće se kao naslednik G6 Play modela.\nBaš kao što je to bio slučaj sa modelom G6 Play, i moto G8 Power donosi brojna unapređenja specifikacija koja će se svideti korisnicima koji traže zamenu za svoj stari telefon – pritom ne žrtvujući kvalitet nauštrb finansija korisnika.\nPrvo veliko unapređenje jeste znatno veći displej koji je sa 5.7 inča porastao na 6.5 inča i doneo veću rezoluciju od 1.600×720 piksela.\nDruga velika promena smeštena je iza ekrana i odnosi se na procesor koji je sada osmojezgarni MediaTek Helio P35 koji menja stari sa samo četiri jezgra i donosi znatno veću brzinu.\nKako bi svaka aplikacija radila savršeno, moto G8 power lite donosi 4GB LPDDR4 RAM-a koji je uparen sa 64GB prostora za skladištenje vaših omiljenih filmova, serija, muzika i fotografija. U slučaju da vam ovo nije dovoljno, tu je i mogućnost proširenja interne memorije na 256GB uz pomoć microSD kartice.\nSvi zaljubljenici u fotografiju biće prijatno obradovani novim kamera sistemom sa čak tri senzora. Tu je glavna 16MP kamera, ali i 2MP macro objektiv, kao i 2MP senzor za dubinu koji slikama daje dodatnu oštrinu i čuveni bokeh efekat. Promene je doživela i prednja kamera koja sada ima 8MP.\nA kako biste maksimalno uživali u svim ovim performansama, stara se velika 5.000mAh baterija koja će vam bez problema omogućiti 3 dana korišćenja bez ikakve potrebe za dodatnim punjenjem.\nSada možete da strimujete muziku bez prekida u trajanju od 100 časova ili gledate najnovije serije i filmove 19 sati u kontinuitetu – moto g8 power lite svakome pruža samopouzdanje da u svakom trenutku može da obavi šta god poželi jer na raspolaganju uvek ima dovoljan procenat baterije, pogotovo onda kada vam je to najpotrebnije.\nKorisnici koji brinu o bezbednosti svog telefona i podataka koji se u njemu nalaze, na raspolaganju imaju čitač otiska prstiju, a sam G8 power lite otporan je na prskanje vode.\nMotorola je sa modelom G8 power lite definitivno uspela da pruži odličnu zamenu za sve koji imaju G6 Play smartfon i koji se spremaju na kupovinu novog telefona.


PROFESOR SALIH SELIMOVIĆ RAZBESNEO BALKAN: Srbi su ih oslobodili i one zaslužuju da budu njihove teritorije! - Dnevni.rs\nTo nije od juče, ali su srpski državnici, političari, naučnici i kulturni poslenici nalazili načina de se ta neprijateljska delovanja u reletavnom miru kako tako amortizuju.\nUnapred su proglašeni krivim, jer su se suprotstvali rušenju države za koju su dali ogromne ljudske i materijalne žrtve i u Prvom i u Drugom svetskom ratu.\nIznutra su je rušili upravo oni kojima su srpska vojska i srski narod doneli slobodu i time omogućili stvaranje kasnijih separatističkih republika – država koje će uz ogromnu podršku stranog faktora i razoriti bivšu SFRJ.\nBanalan je primer sa učenikom koji je dobio jedinicu zbog toga što je rekao nastavniku da je Crna Gora prva srpska država (Duklja i kasnije Zeta).\nAli, taj primer na veoma jednostavan i očigledan načim prestavlja stvarni položaj Srba u zvaničnoj Crnoj Gori.\n(autor: Salih Selimović)


Hrvatsko ministarstvo reagovalo zbog Nobelove nagrade Handkeu - BIGportal.ba\n13 Oktobra, 2019 13 Oktobra, 2019 0167\nHrvatsko Ministarstvo spoljnih i evropskih poslova izrazilo je čuđenje i nezadovoljstvo dodjelom Nobelove nagrade za književnost književniku Peteru Handkeu.\n“Ne ulazeći u pitanje Handkeovog književnog opusa i kvaliteta njegovog literarnog izražaja, Ministarstvo izražava zabrinutost zbog dodele Nobelove nagrade osobi politički angažovanoj u davanju podrške velikosrpskoj politici Slobodana Miloševića’90-ih godina prošlog veka”, navodi se u saopštenju ministarstva.\nDodaje se da je “ta politika dovela do ratova na području bivše Jugoslavije, teških zločina na Kosovu i agresije na Hrvatsku i Bosnu i Hercegovinu, u kojoj su izgubljeni mnogi životi, proterano brojno stanovništvo i uvedena dugotrajna nestabilnost u ovom delu Evrope”.\n“Evropsku i svetsku javnost zaprepastila je i činjenica da je Peter Handke održao oproštajni govor na Miloševićevoj sahrani”, podseća se u saopštenju.\nU saopštenju se ocenjuje da je dodelom Nobelove nagrade Handkeu “narušen ugled i doveden u pitanje kredibilitet same nagrade”.


Analiza finansijske situacije privrednih društava- Uvod u Menadžersko računovodstvo - Seminarski Diplomski Radovi\nDatum i vreme: 13-06-2021, 05:34 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Menadžment / Analiza finansijske situacije privrednih društava- Uvod u Menadžersko računovodstvo\nAnaliza finansijske situacije privrednih društava- Uvod u Menadžersko računovodstvo\nU uslovima novih oblika organizovanja preduzeća, predviđenih Zakonom o privrednim društvima, upravljanje finansiskom situaijom privrednih društava posebno dobija na značaju. Donošenje Zakona o privrednim društvima bila je obaveza usklađivanja zakonodavstva Republike Srbije sa pravnim tekovinama Evropske Unije.\nMeđunarodna federacija računovođa IFAC je prihvatila revidirane principe korporativnog upravljanja koje redefinišu i specificiraju ulogu javnih računovođa i menadžmenta kompanije u zaštiti investitora i javnog interesa. Prihvatanje Načela korporativnog upravljanja OECD-a se preporučuje računovodstvenoj profesiji i menadžmantu kompanija, jer je to u interesu naših kompanija koje jesu i nameravaju biti deo nacionalnog i međunarodnog finansiskog tržišta.\nRestrukturiranjem kompanija putem spajanja i preuzimanja („Mergers & Acquisitions“) obeležene su poslednje decenije 20 i početak 21 veka. Međutim Pitanje koje se nameće menadžmentu naših privrednih društava glasi, kako smanjiti rizik pogrešnih odluka u „Mergers & Acguisition“ aktivnostima?. A odgovor na ovo pitanje dovodi nas do aktivnosti due diligence-a. U transakciji „Mergers & Acquisitions“ due diligence predstavlja detaljno ispitivanje društava koje je potencijalni predmet spajanja ili preuzimanja s ciljem stvaranja sigurnosne mreže koja bi trebalo da minimizira rizik, odnosno umanji opasnost od eventualnih iznenađenja koja bi se mogla pojaviti po okončanju tranzicije. Due diligence označava proveru poslovnog i finansiskog stanja i perspektive privrednog društva....\nFINANSISKA SITUACIJA KROZ PRIZMU ZAKONA O PRIVREDNIM DRUŠTVIMA\nStupanjem na snagu Zakona o privrednim društvima (Službeni glasnik RS br.125/04), 30.novembra 2004.godine prestao je da važi Zakon o preduzećima koiji smo primenjivali od 1996.godine. Zakon o privrednim društvima predstavlja jedan oblik korporaciskog ustava, koji prati trendove u reformi korporativnog zakonodavstva, aktuelne ne samo u tranzicionim, već i u savremenim ekonomijama.\nNakon Akcinog plana iz jula 2003.godine, ova obaveza se prvi put primenjuje u Rezoluciji o priduživanju Evropskoj uniji, usvojena 13.10.2004.godine. U njoj se navodi da će usklađivanje propisa biti prioritet, pri čemu se harmonizacija ne sme shvatiti kao potpuna unifikacija zakonskih rešenja....\nFINANSISKA SITUACIJA KROZ PRIZMU ZAKONA O PRIVREDNIM DRUŠTVIMA..............................3\nTAČNO I CELOVITO SAGLEDAVANJA FINANSISKE SITUACIJE.........6\nPOJAM I ZNAČAJ SAGLEDAVANJA FINANSISKE SITUACIJE..........9\nNAČELO ZAŠTTE POVERILACA – KROZ PRIZMU SHVATANJA FINANSISKOG POLOŽAJA................................13\nMenadžersko razmatranje troška na primjeru preduzeća Maja 0 1,500 22-03-2012 02:39 PM\nGLAVNE FINANSIJSKE TEORIJE Maja 0 1,525 26-01-2012 12:58 PM


Startap planira da uz pomoć dronova zasadi 500 milijardi stabala do 2050. - Javni servis\nStartap planira da uz pomoć dronova zasadi 500 milijardi stabala do 2050.\nDendro je grčka reč za drvo, zbog čega se i nalazi u novom imenu britanske kompanije, Dendra Systems, ranije poznate kao Biocarbon Engineering, koja ima za cilj da uz pomoć dronova do 2060. zasadi 500 milijardi stabala.\nPiše: Klima101.rs/Milica Simonović\nOno što motiviše naučnike i inženjere koji stoje iza ovog projekta je obnavljanje prirodnih ekosistema i borba protiv klimatskih promena i posledica koje one donose.\nKako procenjuje Svetska fondacija za prirodu, na globalnom nivou se svake godine gubi oko 7,5 miliona hektara šumskog zemljišta, što znači da svakog minuta gubimo šumu približnu površini 27 fudbalskih terena.\nS obzirom na to da se isto toliko drveća ne zasadi, godinama unazad se stvara disbalnas između stope uništavanja i stope obnavljanja ekosistema, ali Dendra je odlučila da to promeni, piše Milica Simonović za portal Klima101.rs.\nNaučnici sa Švajcarskog instituta za tehnologiju, u studiji objavljenoj prošle godine u julu u naučnom časopisu Science, pomoću softvera za mape na pretraživaču Google Earth, razvili su model koji pokazuje gde sve na svetu postoji neiskorišćeno zemljište koje je pogodno za pošumljavanje. Prema njihovim rezultatima moguće je zasaditi još devet miliona kvadratnih kilometara šume, što je otprilike jednako površini SAD.


Tip dana: Fiorentina – Lacio: Lacijali jure novi plasman u Ligu šampiona, ali pita se tu nešto i maestralni Vlahović! – Kladjenje.rs\nHomeTip DanaTip dana: Fiorentina – Lacio: Lacijali jure novi plasman u Ligu šampiona, ali pita se tu nešto i maestralni Vlahović!\n8 Maja, 2021 Vlajko Tip Dana 0\nOvog vikenda su na programu mečevi 35. kola italijanske Serije A, a za vas smo ovog puta pripremili duel koji će biti odigran na stadionu “Artemio Franki” gde će fudbaleri Fiorentine dočekati Lacio.\nPred početak sezone je Fiorentina pretendovala za jedan od timova koji bi mogao da dođe do plasmana u Ligu Evrope, međutim, od toga ne samo da neće biti ništa, već “viola” može da bude prezadovoljna ako bude opstala u najkvalitetnijem rangu italijanskog fudbala.\nNaime, u ovom trenutku se “ljubičasti” nalaze na četrnaestom mestu na tabeli uz samo četiri boda viška u odnosu na Benevento koji se nalazi na 18. mestu na tabeli koje je ujedno i poslednje koje na kraju šampionata znači selidbu u niži rang.\nRuku na srce mora se priznati da izabranici Đuzepea Jakinija igraju dosta bolje u poslednje vreme, pa su tako na tri poslednja meča bez poraza, a u tom periodu su ostvarili jedan trijumf i dva remija.\nU prošlom kolu je Fiorentina u jednom spektakularnom susretu na gostovanju kod Bolonje remizirala, a na tom meču je bilo čak šest golova, pošto je na kraju bilo 3:3.\nOno što posebno treba naglasiti je da je dvostruki strelac za “violu” na tom susretu bio srpski reprezentativac Dušan Vlahović koji igra fantastično ove sezone, a posebno dobro u poslednje vreme, pošto je na poslednjih šest mečeva postigao čak sedam golova.\nInače, do sada su “ljubičasti” odigrali sedamnaest mečeva na “Artemio Frankiju” na kojima su ostvarili pet trijumfa, šest remija i šest poraza.\nPitanje plasmana u Ligu šampiona se sasvim sigurno ne bi dovodilo u pitanje da su fudbaleri Lacija igrali ovako dobro kao što je to slučaj u prethodnih nekoliko meseci.\nNaime, izabranici Simonea Inzagija su na prethodnih osam mečeva ostvarili čak sedam trijumfa i samo jedan poraz i to nimalo prijatan, pošto su na gostovanju kod Napolija poraženi sa 5:2.\nU ovom trenutku se Lacijali nalaze na šestom mestu na tabeli uz pet bodova manjka u odnosu na četvrtoplasirani Milan, ali i meč manje, pošto Rimljani tek trebaju da odigraju svoj meč protiv Torina.\nPoznato je da je primarni cilj ekipe iz Rima plasman u Ligu šampiona, čime bi ponovili prošlosezonski uspeh, kada su čak u jednom trenutku bili i na poziciji broj jedan, ali su zbog loših partija nakon one preduge pauze zbog koronavirusa, zaigrali jako loše, pa su šampionat završili na četvrtom mestu na tabeli.\nU prošlom kolu je Lacio na “Olimpiku” odigrao jedan neverovatan meč na svom terenu u kom su slavili protiv Đenove, a taj duel je završen rezultatom 4:3.\nNaravno, ne treba zaboraviti da su Rimljani pre toga odigrali fantastično na “Olimiku” protiv Milana, a taj duel je završen rezultatom 3:0.\nInače, kada su u pitanju gostovanja, najveći problem izabranika Simonea Inzagija upravo i jesu mečevi na strani, pošto je Lacio do sada odigrao šesnaest mečeva van svog “Olimpika” na kojima su ostvarili osam trijumfa, dva remija i čak šest poraza.\nFiorentina igra nešto bolje u poslednje vreme, ali im ipak u goste dolazi Lacio kome samo trijumf odgovara, i treba biti realan pa priznati da su Lacijali apsolutni favoriti na ovom duelu, zbog čega vam hrabro preporučujemo da odigrate 2 koju kladionica Meridianbet plaća sa sjajnom kvotom 1.95.\nGeneralno, na mečevima između ova dva tima uglavnom pada dosta golova, i nema nikakvog razloga da to ne bude slučaj i ovog puta zbog čega vam savetujemo da probate sa igrom 3+ za koju je kladionica Meridianbet pripremila kvotu 1.68.\nNekako najrealnija prognoza kada je ovaj meč u pitanju je da rimska ekipa postigne makar dva gola na “Artemio Frankiju” zbog čega vam predlažemo da probate sa igrom G2+ koju kladionica Meridianbet plaća sa kvotom 1.74.


NSinfo: Izgradnja Naučno-tehnološkog centra od velikog značaja za Novi Sad - ali i za Srbiju\nIzgradnja Naučno-tehnološkog centra od velikog značaja za Novi Sad - ali i za Srbiju\nGradonačelnik Novog Sada Miloš Vučević primio je ministra bez\nportfelјa zaduženog za inovacije i tehnološki razvoj Nenada Popovića sa kojim je razgovarao o prilikama za dalјi razvoj IT sektora i važnosti dobre korespondencije različitih nivoa vlasti u tom procesu.\nGradonačelnik Vučević je naglasio da je Novi Sad uveliko prepoznatlјiv kao IT centar regiona i da se kontinuirano posvećuje posebna pažnja toj oblasti. Sagovornici su se složili da je za ekonomski razvoj neophodna jaka veza između nauke i privrede, kao i da je Novi Sad to odavno prepoznao. Ocenjeno je da je izgradnja Naučno-tehnološkog centra od velikog značaja za Grad Novi Sad, ali i za Srbiju.\nGradonačelnik Vučević zahvalio se ministru na poseti i izrazio uverenje da će kontinuirano dobra saradnja sva tri nivoa vlasti osigurati brži ekonomski napredak, a u cilјu opšteg prosperiteta i povećanja životnog standarda građana.\n... edukacija, naučno tehnološki park, Novi Sad, obrazovanje, posao, tehnologija, univerzitet


INTERVJU – Ismir Jusko, ministar komunikacija i prometa BiH: Do prekida programa BHRT-a ne smije doći | Faktor.ba\nINTERVJU – Ismir Jusko, ministar komunikacija i prometa BiH: Do prekida programa BHRT-a ne smije doći\nobjavljeno: 06.06.2016. u 19:36\nI same sindikalne organizacije BHRT-a u svojim istupima naglašavaju da ne smije doći do prekida programa, rekao Ismir Jusko.\nRazgovarala Elma Duvnjak – Šalaka\nIsmir Jusko, ministar komunikacija i prometa Bosne i Hercegovine, u svjetlu posljednjih događanja u vezi sa BHRT-om još jednom je u intervjuu za naš list potcrtao da do prekida programa ne smije doći. Govoreći o formiranju Interresorne grupe čiji će zadatak biti analiziranje primjene postojećeg Zakona o javnom RTV sistemu BiH, kaže kako će već u ponedjeljak intervenisati, provjeriti zašto nisu dostavljena sva imena učesnika rada u grupi. Jusko se osvrnuo i na predstojeći Samit zemalja zapadnog Balkana koji će se održati u Parizu 4. jula i objasnio šta naša zemlja mora učiniti, da bi se dostojno predstavili na Samitu.\nFAKTOR : Već ranije ste rekli da se opstanak BHRT-a ne smije dovesti u pitanje. Da li to definitivno znači da oni neće prekinuti emitiranje programa 30. juna?\nJUSKO: I same sindikalne organizacije BHRT-a u svojim istupima naglašavaju da ne smije doći do prekida programa. Naime, o prekidu programa i o stvarima koje se tiču Javnog radiotelevizijskog servisa, odnosno BHRT-a, odlučuje Zastupnički dom BiH koji je i osnivač. I pored toga što je stanje izuzetno teško, do prekida programa državne televizije ne smije doći.\nFAKTOR: Kada Interresorna grupa, čiji je zadatak da u potpunosti analizira primjenu postojećeg Zakona o javnom RTV servisu, treba početi sa radom? I kako komentirate činjenicu da Upravni odbor BHRT-a još uvijek nije poslao odgovor na poziv za učešće u radu ove grupe?\nJUSKO: Ministarstvo komunikacija i prometa BiH doslovno je sat vremena po dobijenom zaključku Vijeća ministara Bosne i Hercegovine poslalo dopis svim nadležnim institucijama da delegiraju svoje članove resorne grupe. Do ovog momenta u Ministarstvo nisu pristigla sva imena, te ćemo već u ponedjeljak intervenisati da vidimo zašto ista nisu dostavljena. Sa svoje strane, Ministarstvo je urgentno završilo svoj dio posla, sad očekujemo da drugi delegiraju imena za Interresornu grupu.\nFAKTOR: Da li je odluka Upravnog odbora BHRT-a nezakonita s obzirom da tu odluku može donijeti samo osnivač Parlament BiH?\nJUSKO: Kao što smo već objasnili, o prekidu programa ne odlučuje Upravni odbor, već osnivač, a to je Parlamentarna skupština Bosne i Hercegovine.\nFAKTOR: U Parizu 4. jula se održava Samit zemalja zapadnog Balkana na kojoj učestvuje i naša zemlja, pa nam recite značaj samita za našu zemlju s aspekta saobraćaja. Naime, Bosna i Hercegovina je do ovog samita trebala izraditi strategiju saobraćaja. Šta je do sada urađeno po tom pitanju?\nJUSKO: Sa danom moga imenovanja u Ministarstvo komunikacija i prometa BiH rečeno mi je da je prioritet broj jedan transportna strategija, zbog čega smo sve naše kapacitete usmjerili prema tom cilju konstantno radeći, uključujući i vikende da bismo završili na vrijeme.\nOkvirna strategija transporta Bosne i Hercegovine bit će planski okvirni dokument za prometnu i infrastrukturnu mrežu u Bosni i Hercegovini. Sadržavat će strukturne prijedloge za razvoj prometnog sektora, kao i programe za nadogradnju kapaciteta, a sve s ciljem usklađivanja sa dugoročnim ciljevima i strateškim dokumentima Evropske unije iz područja prometa.\nFAKTOR: Možete li nam reći šta je cilj Okvirne strategije za BiH?\nJUSKO: Cilj ove strategije, koja se zasniva na sektorskim strateškim dokumentima entiteta i Distrikta Brčko, jeste da osigura relevantne informacije i analizu prometnog sektora u našoj zemlji na svim nivoima. Te da predstavi dugoročnu viziju planova, u vezi sa prometom i prometnom infrastrukturom svih nivoa vlasti, sa posebnim osvrtom na obaveze iz procesa pridruživanja Bosne i Hercegovine Evropskoj uniji i učestvovanje naše zemlje u regionalnim prometnim organizacijama.\nFAKTOR: Kada očekujete postizanje saglasnosti na entitetskim nivoima?\nJUSKO: Tokom sljedeće sedmice očekujemo da se postignu saglasnosti kako bi se rad na izradi Okvirne strategije transporta za Bosnu i Hercegovinu za period do 2030. godine okončao do kraja mjeseca. Na ovaj način bismo ispunili sve pretpostavke za uspješno predstavljanje Bosne i Hercegovine za oblast prometa na predstojećem Samitu u Parizu. Ovom dinamikom kojom Ministarstvo sada radi uvjeren sam da ćemo započeti projekat moći završiti do navedenog datuma.


Evrosong, najnovije vesti - Naslovi.net\nMenadžment Due Lipe pomaže Velikoj Britaniji u izboru kandidata za Evroviziju\nFoto Profimedia/ Marco BERTORELLOArchive: AFP Pošto je Velika Britanija ponovo završila ovogodišnje evrovizijsko takmičenje sa nula bodova, i nakon niza razočaranja, odlučeno je da se drugačije bira britanski kandidat za takmičenje 2022. godine. U… »\nCrna Gora se konačno vraća na takmičenje za pesmu Evrovizije\nCrna Gora će imati svog predstavnika na 66. najpopularnijem muzičkom festivalu - Pesmi Evrovizije, odlučio je menadžment RTCG, uz podršku Saveta crnogorskog Javnog servisa. Ovom odlukom je, preneo je portal RTCG, pružena prilika da se crnogorski… »\nMedijski servisi iz 41 zemlje učestvovaće na Pesmi Evrovizije kada se vrati na veliku pozornicu i male ekrane sledećeg maja. Na takmičenje se vraćaju medijski servisi iz Jermenije i Crne Gore, a predstavnici te dve zemlje popeće se na… »\nSeksi Uraganka objavila sliku iz Dubaija i pogled nikad nije bio bolji! Seksi Uraganka objavila sliku iz Dubaija i pogled nikad nije bio bolji! Članica trija Hurricane i nekadašnja predstavnica Srbije na Pesmi Evrovizije Ivana Nikolić, već neko vreme… »\nVeljko Luković, Petar Aničić i Nora Maslovar, Foto promo Ove godine Srbija ima i predstavnika u kategoriji "digitalni kreator/influenser". To je Petar Aničić, 16-godišnjak popularan među tinejdžerima, sa velikim brojem pratilaca na "Tik toku" i… »\nZorja: Moju pesmu su zvali "Brena"\nPrvo Zvezde Granda, pa plan za odlazak na Evroviziju. Lutka od porcelana" naziv je pesme koju je Zorja Pajic premijerno izvela u Zvezdama Granda. Harizmaticna pevačica nije krila uzbuđenje zbog pozitivnih reakcija na nastup, ali ni to da bezrezervo… »\nGrupa „Hurricane“ sprema album prvenac: Ne odustajemo od pesama na engleskom\nAtraktivne devojke iz grupe "Hurricane" otkako su se pojavile na sceni, jednako izazivaju pažnju javnosti. Ivana Nikolić, Ksenija Knežević i Sanja Vučić za dnevni list "Nova" otkrile su da već uveliko pripremaju nove pesme i spotove za prvi album… »\nPrvo Zvezde Granda, pa Evrovizija: Zorja Pajić predstavila prvu numeru VIDEO\n"Lutka od porcelana" naziv je pesme koju je Zorja Pajić sinoć premijerno izvela u Zvezdama Granda. Harizmatična pevačica nije krila uzbuđenje zbog pozitivnih reakcija na nastup, ali ni to da bezrezervno veruje svom mentoru Miliju, koji je i ovog puta… »\n„Lutka od porcelana“ naziv je pesme koju je Zorja Pajic premijerno izvela u Zvezdama Granda. Harizmaticna pevačica nije krila uzbuđenje zbog pozitivnih reakcija na nastup, ali ni to da bezrezervno veruje svom mentoru Miliju, koji je i ovog puta… »\nPrvo "zvezde Granda", pa "evrovizija" Zorja Pajić: Moju pesmu su zvali "Brena"\nEvrovizija bi bila ostvarenje snova! "Lutka od porcelana" naziv je pesme koju je Zorja Pajić premijerno izvela u Zvezdama Granda. Harizmatična pevačica nije krila uzbuđenje zbog pozitivnih reakcija na nastup, ali ni to da bezrezervo veruje svom… »


Tokom Prvog svetskog rata i pre toga balkanskih ratova, postojalo je formacijsko zvanje u srpskoj vojsci „ratni slikar”. Ratni slikari ujedno su bili i fotografi koje je po štabovima raspoređivao Obaveštajni odsek, čiji je šef bio potpukovnik Dragutin Dimitrijević Apis.\nSamson Černov bio je dakle ratni fotograf, snimatelj i slikar ruskog porekla koji je svojim fotografijama sačuvao heroizam Srba u tri rata, dva Balkanska i Prvom svetskom ratu.\nČernov je u Srbiju stigao 1912. godine kao dopisnik ruskih novina „Novoje vremja” i „Ruskoje slovo”.\nImao je ugovor i sa francuskim izdavačima, pa su njegove fotografije iz perioda Prvog balkanskog rata objavljene u listu „Ilustrasion“ (L'Illustration). Nastavio je sa radom i za vreme Drugog balkanskog rata. Tokom 1913. snimio je dva kratka filma, „Jedrene posle zauzeća“ i „Bitka na Bregalnici“, a u avgustu 1913. priredio je izložbu sa 400-500 fotografija iz perioda balkanskih ratova u Oficirskom domu u Beogradu.\nU septembru 1914. vrhovna komanda srpske vojske priključila ga je filmskoj ekipi Đoke M. Bogdanovića, vlasnika bioskopa „Kasina”. Ekipa je snimala dešavanja na frontu prema reci Savi, grad Šabac u ruševinama, prelazak srpske vojske preko Save, dejstva u Sremu i razaranje Beograda.\nFotografija Samsona Černova koja prikazuje srpskog vojnika na Kalemegdanu tokom Prvog svetskog rata.\nFotografija Samsona Černova koja prikazuje srpske vojnike na Krfu 1916. godine\nOn se i u tom periodu bavio fotografijom i učestvovao je u povlačenju srpske vojske preko Albanije.\nSamson Černov je autor i čuvene fotografije srpskog vojnika „Oko sokolovo“ na kojoj je prikazan Dragutin Matić i koja je postala planetarno poznata.\nPo dolasku na Krf, predsednik srpske vlade, Nikola Pašić, odlučio je da ga pošalje u Evropu. U Londonu je 5. juna 1916. u Galeriji Kraljevskog instituta otvorena izložba fotografija i akvarela „Srbi, decembra 1915“ s motivima iz ratova 1912-1915, a izložbu je otvorio ruski knez Mihail Mihailovič Romanov.\nIzložbi su prisustvovali Nikola Pašić, ambasadori svih savezničkih država i oko 600 drugih zvanica, a sam Černov je tom prilikom govorio o borbama srpskog naroda protiv Turaka i kasnije protiv Austrijanaca i Nemaca.\nČernov je i posle Velikog rata svojim radovima prikazivao borbu Srba, pa je tako organizovana i izložba njegovih fotografija u SAD, o čemu je izveštavao i „Njujork tajms“.\nČernov je i u Parizu o istoj temi održao seriju predavanja.\nČernov, koga pomalo i zaboravljamo, bio je bolji predstavnik Srba u svetu nego mnogi zvaničnici. Svojim izložbama, predavanjima, fotografskom, umetničkom i filmskom aktivnošću, objektivno je izveštavao svet o događajima u Srbiji i na Balkanu.\nFotografija Samsona Černova koja prikazuje srpskog vojnika na Kalemegdanu tokom Prvog svetskog rata\nPročitajte još: Srbija| Nostalgija


Srbija: Krizni štab odlučio da nema ublažavanja mera - Radio Kontakt Plus\nSrbija: Krizni štab odlučio da nema ublažavanja mera\n13:36, 24.03.2021Izvor: N1, RTS\nNa sednici Kriznog štaba za borbu protiv korona virusa, razmatrana je epidemiološka situacija u Srbiji, a odlučeno je da neće biti ublažavanja postojećih mera.\nTakođe, odlučeno je da se građanima Srbije koji su potpuno vakcinisani Sinofarm, Fajzer i Sputnjik vakcinom, kao i onim građanima koji su primili jednu dozu vakcine AstraZeneca, omogući da bez negativnog PCR testa odnosno izolacije ulaze u zemlju. Isto će važiti i za strane državljane.\nPokrajinski sekretar za zdravstvo Zoran Gojković, izjavio je nakon sednice Kriznog štaba da je i dalje veliki broj zarađenih građana, a da su postojeće mere doprinele da ne dođe do naglog eksponencijalnog rasta novozaraženih.\n„Potrebno je da se svi maksimalno pridržavamo postojećih mera i da se svi vakcinišemo, jer nas jedino vakcine dugoročno mogu izvući iz epidemije“, rekao je Gojković.\nPodsetimo, zamenik gradonačelnika Beograda Goran Vesić zahtevao je da tržni centri i ugostiteljski objekti budu otvoreni uz posebne uslove i mere, dok epidemiolog Predrag Kon kaže da to još nije realno, jer je aktivnost virusa velika.


Grad Tuzla podržao oganizacije osoba s invaliditetom i one koje brinu o djeci sa teškim bolestima - RTV SLON\nGrad Tuzla podržao oganizacije osoba s invaliditetom i one koje brinu o djeci sa teškim bolestima\nGrad Tuzla ove godine je za nevladine organizacije koje brinu o osobama sa invaliditetom i djecu koja boluju od teških bolesti izdvojio 40 hiljada KM. Potpisani su ugovori sa predstavnicima organizacijama, te je razgovarano o problematici i barijerama s kojima se suočava ova populacija.\nU odnosu na prethodnu godinu, izdvajanje iz Budžeta Tuzle je ovaj put veće za 10 hiljada KM. Novac će organizacije moći iskoristiti za režijske troškove, a uglavnom ističu da bi bez tih sredstava teško opstali, jer projekti koje provode nemaju finansijske stavke za takvu vrstu troškova.\n”Ovakav vid podrške Grada Tuzla mnogo znači organizacijama osoba s invaliditetom ne samo u finansijskom smislu, već i kao vid sigurnosti za podršku njihovom radu i programima”, navodi Tifa Tučić, predsjednica Udruženja građana oštećenog vida Tuzla.\nGradonačelnik Tuzle Jasmin Imamović istakao je da je ovo podrška radu tih udruženja, kako bi zajedno s vlasti, radi sinergije, vladin i nevladin sektor poboljšali kvalitet života onima kojima treba pomoći da im život bude kvalitetniji i bolji.\nPrilikom potpisivanja ugovora, aktuelizirana je i problematika ove populacije i naglašeno šta su to barijere s kojima se suočavaju.\n”Aktuelizovali smo između ostalog pitanja koja se odnose na oblast pristupačnosti i to će biti ove godine biti jedna od fokus tema rada Savjeta gradonačelnika. Mislimo da je važno ono što Grad Tuzla radi za podršku radu organizacija osoba s invaliditetom”, navodi Suvad Zahirović, predsjednik Savjeta gradonačelnika Tuzle za osobe sa invaliditetom.\nSnaga jedne društvene zajednice se mjeri po humanosti tog društva, navedeno je prilikom potpisivanja ovih ugovora. Stoga će Grad Tuzla i dalje nastaviti podržavati te organizacije i njihove projekte, ali će i predlagati i inicirati i samostalne programe i projekte kojima je cilj bolji život ove populacije.\nPrethodni članakArnautović: CIK BiH će 4. maja donijeti odluku o raspisivanju Općih izbora 2022. godine\nSljedeći ČlanakImenovan privremeni Upravni odbor UKC Tuzla


Ulaznice za Parni valjak - bez struje koncert, Beograd ~ Sava Centar\nParni valjak - bez struje koncert\nParni valjak: Peti je „koncert na bis“!\nNakon što je u izuzetno kratkom roku rasprodala četiri prethodna, grupa Parni valjak je odlučila da zakaže i peti, ujedno i poslednji u nizu koncerata u Sava centru.\nIako bi ovim tempom moglo da ih bude i više, uz veliko interesovanje publike i činjenicu da se četvrti koncert rasprodao za manje od dva dana, bend je ipak odlučio da koncert koji će se održati u ponedeljak 12. marta bude ujedno i poslednji u nizu. Cene ostaju nepromenjene i prodaju se na svim prodajnim mestima Eventima. Na svakoj kupljenoj ulaznici nalazi se i jedinstveni bar kod za preuzimanje novog albuma „Stvarno nestvarno“!\nS obzirom da nisu planirali ni četiri koncerta, Hus, Aki i ekipa Parnog valjka poručuju iz dvorane za vežbanje da će peti zapravo biti „koncert na bis“. „Stvarno nismo planirali da radimo pet koncerata zaredom i želimo da svaki koncert bude jednako kvalitetan produkcijski, dok će o najvažnijoj emotivnoj dimenziji odlučivati publika. To je zapravo i najlepše u svemu ovom što nam se dešava. Peti koncert biće kao jedan veliki celovečernji bis za prethodne četiri noći u Sava centru“, poruka je koju šalje Hus uoči martovskog niza akustičnih koncerata u Beogradu.\nParni valjak trenutno intenzivno proba, po mnogo čemu zahtevne akustične koncerte, drugačije od onih koje su ljubitelji ovog dugovečnog benda imali priliku da vide. Od poslednjeg puta kada je Parni valjak imao akustični koncert „bez struje“ prošlo je skoro dvadeset godina, a DVD izdanje „Live In ZeKaeM“ publika i dalje traži. Tada su na listi pesama iz skoro četiri decenije duge karijere, svoje mesto pronašle antologijske numere „Dođi“, „Godine prolaze“, „Sve još miriše na nju“, ali i energični hitovi „Lutka za bal“, „Ljubavna“, „Vruće igre“ i brojne druge.\nPored par noviteta sa albuma koji će publika moći da preuzme na sajtu benda uz bar-kod sa svoje ulaznice, Parni valjak će uglavnom svirati pesme iz svih perioda uz neka iznenađenja na repertoaru, pre svega za sve ljubitelje grupe koja uz 17 studijskih albuma sa nesmanjenim uspehom traje na regionalnoj sceni još od 1975. godine.


Obezbediti primjenu Etičkog kodeksa funkcionera\nNaslovnica Sjeverni Sandžak Novi Pazar Obezbediti primjenu Etičkog kodeksa funkcionera\nNovi Pazar – Misija OEBS-a u Srbiji predstavila je danas multimedijalni vodič o Etičkom kodeksu ponašanja funkcionera lokalne samouprave u kojem se ističe potreba primjene tog dokumenta i uspostavljanje nezavisnih tijela koja će kontrolisati njegovu primjenu.\nNa skupu je prikazan vodič, u formi filma, u kojem brojne ličnosti koje se bave pitanjima korupcije i predstavnici lokalnih samouprava ukazuju na to da Etički kodeks ne predviđa sankcije za one koji ga ne primenjuju, kao i na činjenicu da građani nisu dovoljno informisani da tako nešto postoji, zbog čega nema previše ni žalbi na rad lokalnih funkcionera.\nNaveden je podatak da su, od 2005. godine kada je nastao, lokalne samouprave u 149 općina u Srbiji prihvatile Etički kodeks ponašanja funkcionera, ali da u samo 34 općine postoji i tijelo koje kontroliše da li se on sprovodi.\nPredstavnica OEBS-a Karin Vagner rekla je da je striktna primjena Etičkog kodeksa veoma bitna za rad lokalnih samouprava i da može da doprinese povratku povjerenja građana u institucije.\nOna je dodala da je, međutim, potpuno jasno da samo postojanje Etičkog kodeksa nije dovoljno već je potrebno da postoje i tijela koja će sprovoditi njegovu primjenu.\nEtički kodeks ponašanja funkcionera lokalne samouprave, između ostalog, predviđa da funkcioner ima obavezu da domaćinski postupa za budžetskim sredstvima, da odgovori na sva pitanja građana o svom radu, da komunicira sa medijima i dostavlja podatke o svojoj imovini.\nKodeks, također, zabranjuje funkcionerima da daju i primaju poklone a obavezuje ih i da obezbede prvenstvo poštovanju zakona i opšteg interesa nad ličnim interesom.\nPriboj – Opština Priboj spremno dočekuje zimsku sezonu


Energetski kabl u funkciji do kraja 2019. godine – PRIVREDNI PORTAL\n03/05/2017 /0 Comments/in Featured, Lokalne vijesti /by admin\nKompanija Terna, koja sa Crnogorskim elektroprenosnim sistemom realizuje projekat povezivanja naše države sa Italijom energetskim kablom preko Jadranskog mora, odnedavno ima novog izvršnog direktora. Na mjesto Matea del Fantea izabran je bivši direktor Enel grupe Luiđi Feraris koji je najavio da će prioritet Terne biti projekti u Evropi i Africi, izdvajajući energetsko povezivanje sa Balkanom preko Crne Gore kao jednu od ključnih investicija.\nProjekat sa Crnom Gorom\nCilj kompanije je da završi projekat energetskog povezivanja sa Crnom Gorom, Francuskom i Tunisom. Projekat sa Crnom Gorom, kako su prenijeli italijanski mediji, biće završen do kraja 2019. godine.\nTakođe, u Terni su saopštili da će posebna pažnja u narednom periodu biti posvećena ulaganjima u obnovljive izvore električne energije i to u Južnoj Americi, gdje su planirane investicije od 250 miliona eura.\nU italijanskoj kompaniji nedavno je usvojen razojni plan za 2017. godinu koji previđa i ulaganja od oko 7,8 milijardi eura u niz projekta. Između ostalog, kako se navodi u planu, nastaviće se sa realizacijom projekta energetskog povezivanja sa našom državom, odnosno povezivanje energetskog kabla sa dalekovodima u Lastvi i Vilanovi.\nNakon puštanja u rad energetskog kabla, biće obezbijeđeni i značajni prihodi za Crnu Goru po osnovu udjela CGES u ukupnom kapacitetu kabla 20 odsto od instalisanih 1.000 megavata. Prihodi od prenosa električne energije iz regiona preko ove interlconekcije direktna su dobit. Stvaranjem integrisanog tržišta za električnu energij u, i povećanj em konkurencije, industriji i građanima će biti omogućeno snabdijevanje, na osnovu nižih veleprodajnih cijena energije.\nVrijednost projekta povezivanja Italije i Crne Gore iznosi oko milijardu eura, s tim što Crna Gora učestvuje u realizaciji sa 100 miliona eura. Ukupna dužina kabla između Peskare i Rta Jaz iznosi 455 kilometra, od čega je dužina podmorskog dijela 433 kilometra. Polaganje podmorskog dijela kabla završeno je 18. februara ove godine. U okviru projekta CGES gradi trafostanicu Lastva, koja će koštati 38,5 miliona, te dalekovod od Lastve do Pljevalja vrijedan 67,5 miliona eura.\nTags: energetski kabl, energetski kabl Crna Gora Italija, Terna\nEnergetski kabl uskoro u funkciji\nCBCG uvela naknadu na prekonoćna salda na transakcionim računima banaka Raspisan Javni poziv za dodjelu podrške IPC Tehnopolis


Danas počinje samit u Davosu - Bizlife.rs\nDanas počinje samit u Davosu\n07:18 Davos, 25/01/2012\nNa sastanku ekonomske i političke elite, koji počinje danas u švajcarskom zimskom odmaralištu Davos, od učesnika će biti zatraženo da hitno pronađu načine za reformu kapitalističkog sistema za koji se ocenjuje da je „zastareo i u propadanju“.\nOd oko 1.600 ekonomskih i političkih lidera, uključujući 40 šefova država i vlada, biće zatraženo da iznesu nove ideje, na 42. okupljanju u Davosu koje će se završiti u nedelju. Očekuje se da će diskusijama dominirati neuspeh evrozone da suzbije svoju dužničku krizu i izgledi da se previranja prošire svetskom ekonomijom, prenela je agencija AFP.\n„Imamo opštu krizu morala, nismo voljni da investiramo u budućnost, podrili smo socijalni sklad i u opasnosti smo da u potpunosti izgubimo poverenje budućih generacija“, upozorio je domaćin i osnivač godišnjeg Svetskog ekonomskog foruma Klaus Švab i dodao da za „kapitalizam u njegovom sadašnjem obliku nema mesta u svetu oko nas“.\nPetodnevni forum će zvanično otvoriti nemačka kancelarka Angela Merkel, govorom koji bi mogao da ocrta njen kurs za dužničku krizu u evrozoni u sledećim mesecima.\nPredsednik Evropske centralne banke Mario Dragi, američki ministar finansija Timoti Gajtner i izvršna direktorka Međunarodnog monetarnog fonda Kristin Lagard takođe će dati širi uvid u uticaj krize u evrozoni na međunarodnu ekonomiju.\nGodišnji Svetski ekonomski forum se održava samo desetak dana nakon što je reputacija evrozone doživela novi udarac pošto je američka agencija za kreditne rejtinge „Standard and Poor’s“ snizila kreditnu sposobnost devet članica regiona zajedničke valute, uključujući vrhunski trostruki A rejting Francuske.


KARIBAN ženska košulja kratkih rukava JUDITH ka548 - Idealno.rs\nPočetna / Ženska odeća / Ženska odeća za slobodno vreme / Ženske košulje i bluze / KARIBAN ženska košulja kratkih rukava JUDITH ka548\nPonuda prodavnice Weboblacenje za proizvod ka548 KARIBAN JUDITH ŽENSKA KOŠULJA KRATKIH RUKAVA. Ispravnost cene i podataka proveri na internet stranici prodavnice.\nSOL'S jakna so32000\nod 1.010,78 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za KARIBAN ženska košulja kratkih rukava JUDITH ka548 i izberi najbolju. Ženske košulje i bluze iz kategorije Ženska odeća za slobodno vreme je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda KARIBAN ka548 JUDITH ŽENSKA i vidi da li ti odgovara ili pogledaj druge proizvode brenda KARIBAN. Opis i tehnički podaci proizvoda KARIBAN ka548 JUDITH ŽENSKA se mogu razlikovati od onih u internet prodavnici u kojoj obavljaš kupovinu. KARIBAN ženska košulja kratkih rukava JUDITH ka548 je dostupan u prodavnici Weboblacenje po ceni, koja je navedena pored svakog prodavca u meniju "Prodavnice".\nGarantne uslove za KARIBAN ženska košulja kratkih rukava JUDITH ka548 proveri u prodavnici u kojoj nameravaš da obaviš kupovinu. Slika za KARIBAN ka548 JUDITH ŽENSKA je simbolična, zato se pre kupovine u prodavnici uveri da je proizvod isti.\nKARIBAN JUDITH ŽENSKA KOŠULJA KRATKIH RUKAVA


Petković vicešampion Evrope u rvanju\nReprezentazivac Srbije u rvanju grčko-rimskim stilom Radomir Petković osvojio je srebrnu medalju u kategoriji do 120 kilograma na šampionatu Evrope koji je danas završen u Bakuu u Azerbejdžanu.\nDo svoje prve medalje u seniorskoj konkurenciji Petković je stigao posle tri izuzetne borbe. U prvom kolu je pobedio Azerbejdžanca Musluma Muslumova (2:0), u četvrtfinalu je savladao Izraelca Vladimira Guralskog (2:0), dok je u polufinalu u izuzetno teškom meču triujumfovao u duelu protiv Šveđanina Johana Magnusa Eurena (2:1).\nSelektor našeg nacionalnog tima Milorad Dokmanac kaže da je uspeh Petkovića potpuno zaslužen.\n"Nakon sedam godina mukotrpnog rada, Petković je došao do seniorske evropske medalje, koja je samo najava onoga što on može da postigne u narednom periodu. Osećao je pritisak zbog velikog takmičenja, pa smo odradili kompletnu taktičku pripremu koju smo posvetili najkraćem putu do pobede, bez atraktivnih i rizičnih poteza", rekao je Dokmanac.\nDanas je u reprezentaciji Srbije debitovao Petar Balo u kategoriji do 84 kilograma, ali je u prvom kolu izgubio od Amera Hrustanovića iz Austrije (2:0).\nNa šampionatu Evrope juče su nastupila još trojica srpskih rvača.\nKristijan Fris je u kategoriji do 55 kilograma na startu pobedio Finca Vile Ilmari Kakija, a potom je izgubio od Gruzijca Lasija Gogitadzea.\nAleksandra Maksimovića je u kategoriji do 66 kilograma u prvom kolu eliminisao Marius Tomesen, dok je Davor Štefanek u kategoriji do 60 kilograma izgubio na startu od Čeha Tomasa Sobeckog.\nBorovčanin: Sledeće godine napadam svetsku titulu\nNajbolji srpski bokser i šampion Evrope u kruzer kategoriji u WBO verziji Nenad Borovčanin izjavio je da želi da napreduje i sledeće godine napadne svetsku titulu.\nSTIŽE 1,8 MILIJARDI DOZA EU sklopila sa Fajzerom najveći ugovor o vakcinama na svetu\n(UŽIVO) Đoković - Kecmanović, Novak bez milosti u našem derbiju na "Serbia openu"!


Talentovani Holanđanin na putu za Premijer ligu - Sportske.net\nTalentovani Holanđanin na putu za Premijer ligu\nKrilni fudbaler Ajaksa uskoro bi mogao da pojača redove Liverpula ili Kristal Palasa.\nFoto: BETA/AP Photo/Patrick Post\nLiverpul ostaje bez Kutinja?Di Mateo: ''Vratićemo Aston Vilu na mesto koje joj pripada''Može li Liverpul da odbije nepristojnu ponudu Parižana?Škrtel napušta Liverpul, ali ostaje u Premijer ligi!Englezi pišu - Iguain želi u Liverpul!\nAnvar El Gazi je spreman da napravi korak napred u svojoj karijeri, a interesovanje za njegove usluge dolazi mahom sa "Ostrva".\nJirgen Klop veoma ceni njegove kvalitete, a kako je po svemu sudeći ostao bez svog ljubimca, Marija Gecea, okrenuo se talentovanom Holađaninu.\nTakođe je i Alan Pardju zaintersovan za El Gazija, ali nema sumnje da bi mladi fudbaler radije put "Enfilda".\nInteresanto je da je za Holanđanina zainteresovana i jedna ekipa iz Čempionšipa i da su njeni izgledi da ga dovede sasvim dobri.\nNaime, ekipa Aston Vile želi ekspresno nazad u elitu, Di Mateo je postavljen za šefa struke, a kako je uprava kluba u dobrim odnosima sa agentom Žoržem Mendešom nadaju se da bi mogli da dobiju i kvalitetno pojačanje po krilu.\nEngelska će najverovatnije biti destinacija Anvara El Gazija, ostaje da vidimo samo čiju će opremu zadužiti.\nLiga 1 - Rajković sačuvao mrežu i tri boda, "Doge" pale u Tuluzu!